Nyt tøj kan give allergi for livet | Søndagsavisen\nNyt tøj kan give allergi for livet\n21. feb 2014 Niels Philip Kjeldsen, Stine Daugaard npk@sondagsavisen.dk\nKemikalier i dit nye tøj øger risikoen for alvorlige sygdomme og kan give dig allergi, du aldrig slipper af med\nUvasket nyt tøj indeholder så mange kemikalier, at det kan være sundhedsskadeligt. Foto: Scanpix\nNæste gang du køber tøj og står og tripper for at komme hjem og prøve det, så tænk dig om en ekstra gang. Nyt uvasket tøj indeholder nemlig så mange kemikalier, at det kan være direkte sundhedsskadeligt at tage på.\n»Der bliver brugt mellem et halvt og helt kilo kemikalier til at fremstille en enkelt T-shirt, og selvom de fleste kemikalier er vasket ud, når tøjet kommer ud i butikkerne, kan der stadigvæk være rester tilbage. I de kemikalier, man finder i tekstiler, kan der eksempelvis være stoffer, der er kræftfremkaldende, giver skader på nervesystemet eller som er hormonforstyrrende,« siger Louise Fredsbo Karlsson, der er AC-tekniker i Miljøstyrelsen.\nDen mest hyppige og umiddelbare konsekvens er dog allergiske reaktioner med udslet og kløe. Det kan blive fremprovokeret både af farvestoffer i tøjet, formaldehyd, der gør tøjet glat, eller andre kemikalier, der eksempelvis stiver jeans.\n»Man risikerer at få kontaktallergi ved at tage nyt og uvasket tøj på. Det betyder, at hvis du eksempelvis samler en allergi op for formaldehyd i din nye skjorte, vil din krop efterfølgende reagere, hver gang du kommer i kontakt med formaldehyd i dine cremer, din shampoo, dit toiletpapir osv. Allergien bliver simpelthen permanent,« siger Eva Daniel, toksikolog i Astma-Allergi Danmark.\nÉn vask gør forskellen\nI en undersøgelse, som Miljøstyrelsen offentliggjorde i 2011, svarede otte ud af ti danskere, at de godt ved, at nyt tøj skal vaskes, før man tager det på. Alligevel er det kun fire ud af ti, der rent faktisk gør det.\n»Der skal ikke mere end én vask til, så har man altså vasket mellem 50 og 80 procent af kemikalierne ud, og så er risikoen for at få kemikalier på huden markant nedsat. Så en enkelt vask gør en stor forskel,« siger Louise Fredsbo Karlsson.\nEva Daniel fra Astma-Allergi Danmark opfordrer også kraftigt til, at det nye tøj bliver vasket, før det bliver taget i brug.\n»Bare det, at man vasker tøjet en enkelt gang, kan betyde, at man slipper for en vedvarende og irriterende allergi, så det er bare med at huske det og få det gjort.«


Italiensk café flytter til større lokaler | ugeavisen.dk\nItaliensk café flytter til større lokaler\nSteen Vedsegaard flytter fra 40 kvadratmeter tl 100 i Østergade 54, hvor caféen Dragonfly har holdt til. Nu bliver det hjemsted for Vino Vaudano Il Chiosco. Foto: Gitte Kjeldal\nIl Chiosco på Torvet flytter ind i Østergade 54 i Rudkøbing, hvor Dragonfly tidligere holdt til\n30 sep. 2019 kl. 18:46\nSteen Vedsegaard og hans kone Bodil har dårligt nået at trække vejret efter at være flyttet til Rudkøbing fra Svendborg. Nu flytter også butikken/cafeen Vino Vaudano Il Chiosco.\nDen lille café og kiosk har ligget på Torvet i godt et år, men åbner 1. oktober i Østergade 54, hvor caféen Dragonfly netop har lukket.\nDermed får den italienske café 100 kvadratmeter i stedet for 40 og betydeligt bedre indendørs plads og til sommer også en stor gårdhave.\n- Vi flytter ind den 1. oktober, men der går nok lige nogle dage, inden vi er helt på plads, siger Steen Vedsegaard, der er pensioneret ingeniør og senest har været projektleder på letbanen i Odense.\n- Konceptet i caféen er det samme som hidtil, vin, oliven, olie og parmesanost, alt importeret fra vores venner i Italien, hvor vi har god kontakt til vinfamilien Vaudano. Vi vil også fortsat servere lidt antipasti og et glas vin. Vi har fået en ny isleverandør, Il Gusto i fra Odense, som selv producerer italiensk is og så serverer naturligvis kaffe af alle mulige forskellige slags, siger han.\nHan og en deltidsansat skal drive caféen, og han har en lang række ideer til, hvad der skal ske i caféen, men der er lige nogle tilladelser, der skal falde på plads, inden han vil løfte sløret for det.\nSteen og Bodil Vedsegaard er stærkt begejstret både for at være flyttet til Rudkøbing og for at drive forretning i byen.\n- Vi har tidligere haft en butik i Vindeby, hvor vi solgte vin, men vi kunne ikke få lov at udvide af Svendborg Kommune. Det er meget nemmere at samarbejde med Langeland Kommune, tingene går meget hurtigere, siger Steen Vedsegaard.\nBodil og Steen Vedsegaard har boet i flere europæiske storbyer blandt andet Milano, Zurich og Amsterdam.\n- Men der er helt fantastisk i Rudkøbing, siger Bodil Vedsegaard.\n- Tingene går en smule roligere, og man kommer ned i gear, folk er flinke og nemmere at tale med, vi er simpelthen så glade for at være her, og nu bor vi her også, så det kan ikke være bedre, siger hun.\nOg netop et langt arbejdsliv med mange rejser har mættet dem med oplevelser. så de ikke, som mange andre pensionister, har stor udlængsel efter et langt arbejdsliv.\n- Nej, jeg har rejst meget mit arbejdsliv, så det har jeg ikke behov for, og jeg kan godt lide at have noget at gå og rode med, så det passer mig fint med en café, hvor man har kontakt med mange mennesker, siger Steen Vedsegaard, der sammen med sin kone tager til Italien et par gange om året for at besøge venner og finde varer til butikken ofte med god rådgivning fra lokale venner, der har en Michelin-restaurant.\nFredag den 4. oktober byder Vino Vaudano Il Chiosco på en smagsprøve i anledning af åbningen i Østergade 54.


SE BILLEDET: Elegant kronprinsesse Mary spadserede hjem fra job | BILLED-BLADET\nOnsdag, 1. november 2017 - af Marianne Singer\nSE BILLEDET: Elegant kronprinsesse Mary spadserede hjem fra job\nKronprinsesse Mary deltog i lanceringen af ny, vigtig rapport kun få meter fra Amalienborg.\nDer blev talt om både vigtigheden af fødselshygiejne, adgangen til prævention og nyttigheden af menstruationskoppen, da kronprinsesse Mary som protektor deltog i lanceringen af FN's Befolkningsfonds (UNFPA) årlige temarapport i Medicinsk Museion i Bredgade tæt på Amalienborg.\nKronprinsesse Mary har igennem mange år kæmpet for kvinder og pigers rettigheder, og i år har rapporten fokus på den ulighed, der rammer de fattigste kvinder og piger i udviklingslande, som ofte har dårlig adgang til information, prævention, jordmødre og andre nødvendige sundhedsydelser.\nUnder dagens seminar "Ulighed i seksuel og reproduktiv sundhed i globalt og historisk perspektiv" lyttede kronprinsesse Mary til interessante oplæg om både historiske tiltag, der har forbedret kvinders liv og helbred gennem tiden og nutidige og mulige fremtidige løsninger, der kan hjælpe kvinder og piger til at få et godt liv.\nKronprinsesse Mary og børnene svingede godt sammen\nKronprinsesse Mary stillede selv et spørgsmål til en af professorerne sidst i seminaret, hvor hun gerne ville vide, om vi er et godt sted lige nu, når det handler om at få forskellige sektorer til at arbejde sammen for at fremme kvinders mulighed for at bestemme over deres egen krop.\nEfter halvanden times seminar spadserede kronprinsesse Mary hjem til Amalienborg.


Godnathistorier til dit barn: Den kattens kat! Om fastelavn\nDen kattens kat! Om fastelavn\nFastelavnsmandag flåede Sofie døren op til farfars lejlighed.\n”Farfar, farfar, jeg er blevet kattekonge,” råbte hun.\nFarfar lagde avisen væk.\n”Det må jeg nok sige. Og du er også klædt ud som kat, kan jeg se.”\n”Miauw,” svarede Sofie.\nHun havde dækket sine røde krøller med en sort hue og taget sorte gamachebukser på. Samt en sort bluse, to papører og en lang hale af stof. Og på kinden havde hendes mor malet to fine knurhår.\n”Der var også slik i tønden. Vil du have en karamel,” spurgte Sofie.\n”Ja, tak,” sagde farfar. Og så sagde han ikke så meget mere, for tænderne klistrede helt sammen.\nI stedet hentede han to kopper the og to fastelavnsboller, og så satte han og Sofie sig ind i sofaen under de store bogreoler.\n”Hvorfor er det egentlig, vi holder fastelavn,” spurgte Sofie.\n”Ja, det har det faktisk Sofie. Fastelavn er festen lige før fasten – og faste gjorde man i gamle dage op til påske, der jo er den fest, hvor de kristne fejrer at Jesus genopstod efter at være blevet korsfæstet. Så fastelavn er en forberedelse til fasten, der er en forberedelse til påsken. Nu faster vi bare ikke mere.”\n”Det lyder godt nok forvirrende,” sagde Sofie. ”En forberedelse til en forberedelse. Og hvad vil det overhovedet sige at faste?”\nFarfar havde fået flødeskum i skægget. Han tørrede det væk med en serviet og sagde:\n”At faste er når man ikke må spise så meget mad.”\n”Ligesom når mor er på slankekur?”\n”Jaeh… På en måde. Men man fastede ikke for at blive tyndere eller sulte sig.”\n”Hvad fastede man så for,” spurgte Sofie.\n”Det er lidt svært at forstå, men det handlede blandt andet om at blive klar til påskefesten. Ved at sige nej til luksus som fx kød, så mente man, at man ligesom bedre kunne lytte efter, når man skulle høre om påsken.”\n”Nå,” sagde Sofie, ”men fastelavn var en forberedelse til fasten, sagde du. Hvad betyder så det?”\n”Jo, altså, man gjorde sig klar til at sige farvel til luksus. Ved at få lidt luksus på forhånd. Det er derfor, vi spiser fastelavnsboller.”\n”Så vi har altså bevaret luksussen og lækkerierne – uden at gå på slankekuren bagefter.”\nFarfar lagde an til endnu en bid.\n”Nemlig. Vi har droppet fasten og beholdt festen.”\n”Hvad så med alt det der med at slå katten af tønden og klæde sig ud? Hvorfor gør vi det,” spurgte Sofie.\n”Ja, det er jo en måde at feste på. At have det sjovt. Og i gamle dage var det skam ikke kun for børn. Det var også voksne, der legede og konkurrerede ved fx at slå katten af tønden. Og der var kæmpe store præmier på spil. Nogle steder kunne kattekongen fx slippe for at betale skat i et helt år.”\n”Wauv,” sagde Sofie. ”Og dét kunne jeg have vundet.”\nFarfar lo lidt.\nSå blev han alvorlig igen.\n”Men der var også noget andet, der var anderledes. Dengang puttede man en levende kat i tønden.”\n”En levende kat,” sagde Sofie chokeret.\n”Man troede, at katte var onde, så det var for at udrydde det onde.”\nSofie gned på sin fregnede næse og tav lidt.\n”Jeg synes, det var ondt at putte en levende kat i tønden,” sagde hun så.\nFarfar lagde en hånd på hendes arm.\n”Ja. Det synes jeg også… Og jeg kan faktisk en historie, der handler om det. Om en dreng, der blev forvandlet til en kat og skulle flygte fra tønden.”\n”Den vil jeg gerne høre,” sagde Sofie.\n”Hvordan skete det?”\n”Jo, ser du,” begyndte farfar og hev sig i skægget, ”det er lidt ligesom i Harry Potter. Du kan godt huske, at vi læste om en af lærerne på troldmandsskolen, der tryllede sig om til en kat, ikke.”\nSofie nikkede. Det huskede hun udmærket.\n”Ja, og denne her historie starter med sådan en troldkvinde. Grisnilda hed hun. Hun boede langt ude i skoven, hvor der næsten ingen mennesker kom. Her havde hun en lille hytte med et ildsted, og her øvede hun sig en vinterdag på at udføre de magiske bevægelser og besværgelser, der skulle forvandle hende til en kat.\n”Kisniliauw. Kisniliauw. Kisniliniaw. Miauw. Kisniliauw. Kisniliauw. Kisniliauw. Miauw,” sagde hun, mens hun fægtede med arme og ben og en lang sølvfarvet tryllestav.\nUheldigvis var bevægelserne og besværgelsen ikke helt rigtig. I stedet for at trylle sig selv om til en kat, kom hun til at fortrylle det nærmeste barn. En helt almindelig dreng, der hed Pelle, som var gået ud i skoven for at lede efter brænde.\nPelle gik med øjnene rettet mod jorden, da han pludselig mærkede et stød i kroppen. Lidt som hvis man rører ved et elektrisk hegn.\nTre stød gik igennem Pelles krop, og så blev han svimmel. Det var som om alting drejede rundt og rundt og rundt, og han faldt ned i sneen. Her lå han er øjeblik og da han åbnede øjnene og kiggede ned ad sig selv, fik han et chok. Hans hænder var forvandlet til poter. Hans mave var fuld af pels, og da han ville røre sig på ryggen, mærkede han en lang hale.\n”Hjælp, hvad er der sket,” ville Pelle sige.\nMen han sagde:\nLidt derfra stod Grisnilda gemt bag et træ.\nRystende af skræk.\nHvis folk fandt ud af, at hun havde tryllet Pelle om til en kat, ville hun blive anklaget for at være en heks. Og så ville hun blive brændt på bålet.\n”Men kunne hun da ikke bare trylle Pelle tilbage? Så han blev en dreng igen,” spurgte Sofie.\n”Nej. Hun var nødt til at få fat i sin store heksebog og læse på lektien. For at finde ud af, hvilken trylleformular, hun skulle fremsige.”\nPelle var selvfølgelig også chokeret, men samtidig var der noget sjovt ved at være kat. I hvert fald i starten.\nHan kunne løbe meget hurtigere end han plejede. Han kunne kravle helt op i toppen af træerne. Og han kunne springe fra træstub til træstub. Mens han legede, hørte han pludselig en ubehagelig stemme:\n”Der har vi en kat. Fang den!”\nDet var Rasmus stemme. Rasmus, der var byens værste bølle, og en lang ranglet fyr med små tætsiddende øjne.\nNu kom han løbende over mod Pelle med et net i hånden og tre andre drenge i hælene.\n”Ha, ha. Selvfølgelig kunne vi finde en vildkat herude! Efter den drenge,” råbte han.\nPelle stak afsted.\nSå hurtigt han kunne løb han gennem skovbunden.\nRasmus var lige efter ham med nettet højt hævet.\nBag ham kom de andre drenge.\n”Vi omringer den,” råbte Rasmus.\nPelles hjerte bankede. Tænk hvis de fik ham. Tænk hvis han røg i tønden. Han huskede skrigene fra de katte, der var fanget de seneste år.\nNu var der drenge til alle sider. En foran. En bagved. En til højre og en til venstre.\nPanikslagen prøvede Pelle at løbe lige ud.\nJonas stod foran ham.\nEn stor bred fyr, som Pelle faktisk var venner med.\n”Lad mig gå, Jonas. Jeg er jo Pelle,” ville han skrige.\nMen det lød som:\n”Miauw. Miauw. Miauw.”\nJonas kastede sit net ned mod Pelle.\nHan var lige ved at ramme, men i sidste øjeblik nåede Pelle at springe til højre.\nVæk, han kunne nå væk.\nFor nu var Rasmus der. Lige foran ham. Med nettet hævet.\n”Miauw,” skreg Pelle.\nOg så faldt nettet ned over ham.\nAf alle kræfter prøvede Pelle at kradse og slippe fri.\n”Ha, ha,” lo Rasmus.\n”Vi har den! Se dens øjne! Se hvor onde de er. Den skal i tønden, skal den. Og vi får masser af mad som belønning.”\nJonas kiggede på Pelle.\n”Jeg synes nu ikke, den ser ond ud,” sagde han tøvende.\n”Jeg synes, den ser bange ud.”\n”Hold op,” sagde Rasmus.\n”Det er en kat.”\nHan begyndte at juble og løbe afsted med Pelle i nettet. Ned mod landsbyen, hvor folk var ved at gøre klar til den store fastelavnsfest og allerede havde klædt sig ud.\n”Hurra, vi har fanget en kat. En kattens kat,” råbte Rasmus.\nDen rigeste bonde i byen kom over mod ham med et bredt grin. Mikkel Jespersen, hed han. Han havde en sort maske på, men Pelle kunne sagtens genkende ham.\n”Det var sørme godt, drenge. Jeg var bange for, at det ikke skulle lykkes i år. Ned i tønden med den.”\nPelle var rædselsslagen. Det var det værste, der var sket i hans liv.\nDa Mikkel Jespersen hev fat i hans nakkeskind og løftede ham op, prøvede han at kradse, men han ramte ikke noget. Hang bare og sprællede.\n”Ha, ha, se hvor dum den ser ud,” sagde Rasmus.\nPelle ramte bunden af tønden.\nOven over ham blev låget lukket til, så alt blev mørkt.\n”Hjælp, hjælp,” ville Pelle skrige.\n”Miauw, miauw,” sagde han.\nSå kunne han fornemme, at tønden blev hængt op.\n”Er I klar til årets dyst,” råbte Jespersen, og så begyndte alle at huje og klappe.\nDe næste minutter blev forfærdelige.\nPelle var hjælpeløs. Hver gang nogen slog til tønden, lød der et ordentligt klunk, og så fløj den til den ene eller den anden side – og hver gang røg Pelle med.\n”Av mit hoved, av min ryg, av mit haleben,” ville han sige, men det blev bare til en jamren.\n’Åh, nej, åh, nej, åh, nej, jeg dør af det her,’ tænkte han.\nI det samme knaldede hans hoved endnu engang ind i tøndens side, og alt blev sort.\nDa Pelle vågnede op, lå han foran et hus langt ude i skoven.\nHan kiggede ned af sig selv og så, at han havde arme, ben, fødder og en mave uden pels.\n”Du må være træt, når du sådan falder i søvn herude i skoven,” sagde en stemme.\nPelle vendte sig om, og så en gammel kone med en lang kroget næse.\n”Du, du, du! Du har tryllet mig om til en kat! Og tryllet mig tilbage til et menneske. Og ud af tønden og herhen,” sagde Pelle.\n”Det har jeg i hvert fald ikke,” sagde konen.\n”Du lå bare her og sov. Som jeg siger: Du må være meget træt. Du skal gå noget tidligere i seng.”\n”Det passer ikke!”\nPelle sprang op.\n”Jeg ved, det var dig,” sagde han.\n”Hvordan skulle jeg ellers blive forvandlet til en kat. Hvis der ikke var en heks på spil.”\nDen gamle kone så roligt på ham.\n”Du må aldrig beskylde en uskyldig for at være heks,” sagde hun.\n”Det gør jeg heller ikke,” sagde Pelle og begyndte at løbe.\nDen gamle råbte efter ham:\n”Du lå og sov. Du har drømt det hele.”\nNede i landsbyen var der et virvar af mennesker. Folk løb rundt mellem hinanden, og der lugtede brændt.\n”Hej Jonas,” råbte Pelle, da han så den brede dreng.\n”Hvad er der sket?”\n”Ved du ikke det? Var du ikke med til fastelavnsfesten?”\n”Hvad er der sket,” gentog Pelle.\n”Der gik ild i Jespersens gård. Midt mens vi slog katten af tønden. Alle løb for at hjælpe med at slukke branden. Men ilden bredte sig.”\n”Bredte den sig? Hvordan?”\n”Der gik ild i tønden. Fastelavnstønden. Så den futtede af med kat og det hele. Men nu er ilden slukket, og bortset fra Jespersens sortsvedne køkken er der ikke sket noget.”\nPelle sank en klump.\n”Så du ved altså ikke, om katten blev ved med at være der?”\n”Blev ved med at være der? Hvad er det for noget vrøvl at sige? Selvfølgelig blev katten i tønden, men nu er den brændt.”\nPelle stod lidt.\nNu kunne han aldrig få svar på om, han virkelig havde været en kat – eller om, den gamle kone havde ret, når hun sagde, han bare havde drømt.\nSofie så på farfar.\n”Og HAVDE han så været en kat?”\n”Det fandt han aldrig ud af.”\nDenne blog indeholder 67 godnathistorier, tre højtlæsningsromaner og en julekalender - men hvilken skal du vælge til dit barn? ...


Champions League-plads er nok til at gøre Eriksen glad - MX.dk\n21/03-16 17:27; Opdateret: 04/04-16 09:18\nChampions League-plads er nok til at gøre Eriksen glad\nDet er sjovt at kæmpe med Kasper Schmeichel om det engelske mesterskab, siger Christian Eriksen.\nChristian Eriksen (venstre) og Kasper Schmeichel (højre) kæmper om Premier League-titlen denne sæson. (Billede: Polfoto/Lars Poulsen)\nChristian Eriksen og Tottenham er den hårdeste konkurrent til Leicester i kampen om Premier League-titlen.\nLondon-klubben er fem point efter på andenpladsen, men selv om det ikke skulle ende med guld, så kan der stadig være smil på Eriksens læber, hvis holdet kommer i top-fire.\n- Vi har stadigvæk samme udgangspunkt som inden sæsonen. Vi vil gerne ende højere end i sidste sæson og komme i top-fire, for vi vil først og fremmest gerne i Champions League. Selvfølgelig vil alt andet end en fjerdeplads være en bonus.\n- Det er altid godt at ligge bagved og kigge lidt op på Schmeichel og gøre dem lidt nervøse. Vi må se, hvor vi ender, men det vil absolut være positivt, hvis vi ender i top-to, siger Christian Eriksen.\nOmgivelsernes forventninger er på trods af guldchancen ikke anderledes end i Eriksens første sæsoner i Tottenham.\n- Der har hele tiden været pres på at vinde hver gang, hvem end vi har mødt. Nu har vi fået flere resultater med os, men udgangspunktet er det samme som de seneste år. Så presset er ikke større, men folk er overraskede over, at vi er så højt oppe, siger Eriksen.\nI mange år har Tottenham kæmpet ihærdigt for at distancere flere storklubber, og når det så endelig ser ud til at lykkes, er Kasper Schmeichels undertippede Leicester i gang med en formidabel sæson.\n- Efterhånden er der ikke flere lilleputhold i Premier League, for der er nærmest en overraskelse i hver sæson. At Leicester så har gjort det så godt, som de har, er meget overraskende.\n- Det er lidt irriterende, at de bliver ved med at vinde. Med den selvtillid de har, så bygger de kun på. Og de har det held, der skal til for at vinde en liga. De har været rigtige dygtige til det, de kan, og det har gjort, at de ligger så højt oppe.\n- Det aftvinger selvfølgelig respekt for, hvad de gør, men de har også været utroligt heldige, siger Eriksen.\nHan ser det sjove i, at det er Kasper Schmeichel, som han kæmper om guld med.\n- Det gør det kun mere sjovt, når vi møder ind med landsholdet. Vi har også sendt nogle beskeder til hinanden, om man ikke snart skulle til at tabe nogle point. Men der bliver ikke rigtigt lyttet, siger Eriksen.


Folkeskolernes ramme for implementering af ny skolereform i Fredericia Kommune - PDF Free Download\nDownload "Folkeskolernes ramme for implementering af ny skolereform i Fredericia Kommune"\n1 Børn og Unge 20. november 2013 Folkeskolernes ramme for implementering af ny skolereform i Fredericia Kommune Det er vigtigt, at der er en klar defineret lokalpolitisk ramme for implementering af den nye skolereform. Det vedtagne budget for 2014 for skoleområdet indeholder nogle områder, der kræver yderligere præciseringer og tilføjelser. Dette notat indeholder derfor en række områder vedrørende den ny reform som Byrådet ønsker at rammesætte. GRUNDLAG OG MÅL Med den nye folkeskolereform skal der gennemføres et ambitiøst løft af vores folkeskoler, med det mål, at - alle elever skal lære mere og have de bedste muligheder for at gennemføre en ungdomsuddannelse - betydningen af social arv skal reduceres - alle børn og unge trives og indgår i fællesskabet i skolen Reformen er den største og mest ambitiøse reform af folkeskolen i mange år. Det betyder bl.a. en længere og mere varieret skoledag for børn og unge. Reformen følger op på den nødvendige videreudvikling af læringsforståelsen i et inklusionsperspektiv, som der har været arbejdet med gennem de senere år. Fredericia Kommune har skabt fundamentet for at implementere reformen, idet der fra skoleåret er gennemført en ny skolestruktur, og der er fastlagt en børne- og ungepolitik frem til 2016, som stemmer overens med målsætningerne i skolereformen. Vi har i Fredericia allerede etableret linjer i udskolingen, og med de nye store skoleenheder, er der også en større grad af fleksibilitet. Herudover er der også blevet arbejdet med at opkvalificere de nye skolelederteams i forhold til at styrke den pædagogisk ledelse på skolerne. Vi har erfaringer med mere idræt og bevægelse i skolen gennem udviklingsarbejdet med idrætsskolerne, og vi har arbejdet hårdt for at få mere IT ind i fagrækken. Byrådet ser det som en stor fælles opgave at få skolereformen implementeret på en god og ordentlig måde i Fredericia. Byrådet ønsker at fastlægge de rammer, som skal være det fælles udgangspunkt for skolernes arbejde med reformen.\n2 Børn og Unge skal bidrage med at løfte opgaven sammen med skolerne, og selve implementeringen skal ske i et tæt samarbejde mellem alle skolens interessenter herunder ikke mindst skolebestyrelse, elevråd, medarbejdere og ledere. Reformen kræver, at der arbejdes målrettet med at sikre gode og velfungerende lærer/pædagog teams på skolerne. Teamsamarbejde vil være fundamentet for at få elementerne i skolereformen til at spille sammen. Der er tilsvarende behov for at flere fagprofessionelle arbejder mere tværgående omkring forebyggelse, og derfor er der opbygget en støttestruktur i Børn og Unge samt i Familie & Børnesundhed, som skal indgå i et tættere samarbejder med skolernes ledelse og lærer/pædagog teams. Omstillingsprocesser som denne skaber også naturligt usikkerhed og indebærer en risiko for at påvirke det psykiske arbejdsmiljø på skolerne negativt. Derfor er det centralt, at der er fokus på det psykiske arbejdsmiljø, og at der sikres god information og inddragelse af medarbejderne på de enkelte skoler. PROCESSEN FREM MOD SKOLEÅRET Udmøntningen af skolereformen skal ske på den enkelte distriktsskole, inden for rammerne af loven, børn- og ungepolitikken samt dette notat. Skolerne får støtte fra Børn og Unge samt HR-afdelingen til implementeringen af reformen. Reformen gennemføres på den enkelte distriktsskole med ledelsesteamet i førertrøjen og med inddragelse af MED, medarbejderne, bestyrelser, elever og lokalsamfund. Skolereformen er en stor omstillingsopgave og gør det nødvendigt med inddragende processer på skolerne i skoleåret , så der skabes fælles retning, mening og motivation for den nye skole. Der oprettes en hjemmeside, der sikre en god og løbende information om skolereformen i Fredericia. Børn og Unge arbejder i efteråret og foråret i fem spor, som skal understøtte skolelederne således, at de er rustet til at arbejde med implementering af den nye reform: Skoleledelse og HR En ny skoledag (det pædagogiske indhold og rammen) Ny økonomitildelingsmodel Kompetenceudvikling Det kommunale fritidstilbud (ny organisering) Side 2\n3 1. DEN UNDERSTØTTENDE UNDERVISNING Der er i budgetforliget forudsat en 50/50 fordeling mellem lærere og pædagoger i den understøttende undervisning. Det er en normeringsmæssig og dermed økonomisk forudsætning. Det er Byrådets opfattelse, at flerfagligheden og tværfagligheden er central for at lykkes med en anderledes og afvekslende skoledag, og derfor er normeringsmodellen ikke kun en budgetmodel, men også en generel retningsgivende fordelingsnøgle. Samtidig skal der være mulighed for afvigelser i et vist omfang, så udmøntningen af resurser også kan tilpasses de konkrete forhold og udfordringer, ligesom intentionen i reformens forligstekst er, at andre faggrupper inviteres ind i skolen, hvilket skal ske inden for de resurser, der er afsat til understøttende undervisning. 2. UNDERVISNINGSANDEL Det følger af budget 2014 at lærerne fremover får en øget andel af undervisning i deres arbejdstid, svarende til 2 timer mere pr. uge. I den forbindelse skal Byrådet påpege, at en mere ligelig/balanceret fordeling af samtlige arbejdsopgaver på skolerne, ønskes. Det forventes derfor, at skolelederne arbejder for at sikre en relativt ligelig fordeling af skolens undervisningsopgaver på alle lærere, og at der tilsvarende sikres en afbalanceret fordeling af pædagogernes arbejdsopgaver i hhv. det kommunale fritidstilbud og den understøttende undervisning. 3. FULD TILSTEDEVÆRELSE OG ARBEJDSTIDENS FORDELING Fuld tilstedeværelse er i overensstemmelse med reformen og Lov 409 om arbejdstid - udgangspunktet for arbejdstilrettelæggelsen fra skoleåret 2014/15 i Fredericia Kommune. Det skal være op til den enkelte skole at tilrettelægge mødetider m.m. inden for rammen af lov 409. Loven fastlægger en række bestemmelser for arbejdstilrettelæggelsen, herunder f.eks. krav om opgavebeskrivelse for hver medarbejder. Det vil fremover være en opgave, som løses decentralt. Loven indebærer også en årsnorm for arbejdet, og dermed mulighed for at komprimere antal arbejdsuger med et højere ugentligt timetal til følge. Det er Byrådets opfattelse, at den mulighed skal gribes således, at lærernes arbejdstid som udgangspunkt planlægges med 42 årlige arbejdsuger aktuelt med 40 timer pr. uge. Arbejdstiden vil fremstå som en årsnorm og vil kunne omlægges inden for rammerne af de nye arbejdstidsregler. 4. BUDGETMODEL OG SFO / TAKSTER Med budgetforliget er der grundlag for at få en ny økonomitildelingsmodel på plads. Side 3\n4 For at skolerne kan begynde at planlægge og tilrettelægge en længere og mere varieret skoledag, er der bl.a. behov for at skolerne kender et forventet elev- og SFO-børnetal. Byrådet forventer, at søgningen til et kommunalt fritidstilbud vil falde, når skoledagen bliver længere. Der vil derfor blive tale om en omstilling og et ændret serviceniveau, som følge af, at der vil være færre børn og unge indmeldt i de kommunale fritidstilbud. Samtidig vil der være en del af den understøttende undervisning i skolen, som skal varetages af pædagoger. Ovenfor nævnte omstilling skal tage afsæt i, at de pædagoger fra SFO og klub, der ønsker at indgå i den understøttende undervisning, og som har kompetencerne, tilbydes stillinger i skoleregi (evt. delt tjenestested), inden for den økonomisk fastsatte ramme. Et markant fald i søgningen til SFO og klub vil imidlertid betyde, at der skal ske reduktion af personale. En sådan reduktion vil ske efter gældende regler og i dialog med MEDudvalg. Børn og Unge skal snarest udarbejde et budget, der viser det totale antal stillinger, der forventes oprettet og nedlagt ved indførelsen af den nye reform. Det skal ske med udgangspunkt i det nuværende serviceniveau og en forventet efterspørgsel. 5. DEN ÅBNE SKOLE Byrådet forventer, at skolerne udnytter det potentiale, der ligger i det omgivende samfund til at styrke børnenes læring og motivation for at gå i skole. Der skal arbejdes med at inddrage borgere, det lokale idræts-, kultur-, erhvervs- og foreningsliv på alle årgange i skolen. Herudover ønsker Byrådet, at skolerne indgår et gensidigt samarbejde med Den kreative skole. Det er op til den enkelte skoleledelse at beslutte, hvordan disse samarbejder udmøntes i praksis. Byrådet forventer, at alle distriktsskoler har opbygget forpligtende samarbejde med det omgivende samfund, herunder foreningslivet og Den kreative skole, senest i skoleåret VALGFAG / LINJER Der er etableret linjer på de fire overbygningsskoler, og disse vil fortsat skulle videreudvikles i skoleåret Byrådet vil fra skolerået årligt godkende ønsker til ændringer af linjer i udskolingen samt eventuelle valgfag. Side 4\n5 7. KVALITET OG EFFEKTMÅLING Byrådet vil fremadrettet interessere sig for at måle effekten af skolernes undervisning. Dette vil bl.a. ske gennem forskningssamarbejdet med LSP/Ålborg Universitet. Effektmålinger vil indgå i Fredericia kommunes kvalitetsrapport, som udarbejdes i henhold til de nye retningslinjer fra Undervisningsministeriet. Byrådet forventer, at skolerne gør brug af de nationale test, forskningsviden, forældresamspil og elevevaluering i arbejdet med at sikre høj læringseffekt hos alle elever. 8. UDVIDELSE AF SKOLEBESTYRELSEN Reformen giver mulighed for at personer fra erhvervslivet og fra frivillige foreninger kan indgå i skolebestyrelsen. Byrådet ønsker, at skolebestyrelsen beslutter om skolebestyrelsen skal udvides med to medlemmer fra fx. erhvervslivet og/eller fra foreningslivet. 9. SAMARBEJDSFORA OM PÆDAGOGISK UDVIKLING Reformen gør det frivilligt for skolerne at oprette et pædagogisk råd. Byrådet finder at Pædagogisk Råd i dets nuværende form ikke længere bidrager til eller rammesætter den pædagogiske udvikling på de nye distriktsskoler. Det skal derfor være op til skolens ledelse at beslutte, i dialog med skolens ansatte, hvilke former for fora omkring den pædagogiske udvikling, der skal være på skolen. 10. KOMPETENCEUDVIKLING Reformen bliver understøttet af midler til kompetenceudvikling. Byrådet ønsker, at disse midler udmøntes i tæt dialog med de faglige organisationer. Side 5\nUdmøntning af folkeskolereformen.\nEndelig version godkendt i BFU d. 30. otkober 2013. : SVARPOSTKASSE: SVAREMNE: DESTINATION:[EBOKSKMDPRINT] POST:[B] FORM:[1 Udmøntning af folkeskolereformen. 1. Indledning Byrådet godkendte


Motorola begynder snart Oreo-test på Moto G4 Plus snart Androidsis\nMotorola vil teste Android Oreo på Moto G4 Plus\nEder Ferreno | | Motorola, Android-versioner\nI går blev det afsløret, at det var Moto G5 og G5 Plus, der modtog Android Oreo, og der kommer allerede nyheder om en ny telefon fra firmaet. I dette tilfælde er det Moto G4 Plus. Oprindeligt stod denne telefon ikke på listen over modeller, der skulle få opdateringen, men protester fra brugere tvang firmaet til at gøre det. Og nu starter de med test.\nSkønt i øjeblikket der er ikke angivet nogen datoer for starten på disse tests med Android 8.0 Oreo på Moto G4 Plus. Men virksomhedens beslutning om at overveje at opdatere telefonen er overraskende, selvom det er gode nyheder for brugere med en.\nSiden det blev meddelt, at telefonen ville modtage Android Oreo, er der gået et år. Så ventetiden på brugere med en Moto G4 Plus har været lang og ikke altid helt behagelig. Men begyndelsen på disse tests giver i det mindste signal om, at den vil ankomme.\nSelvom det genererer mange tvivl på samme tid. Fordi Vi ved ikke, hvornår disse tests begynder, og heller ikke hvor længe de varer det samme. Logisk, hvis alt går godt, og der ikke er nogen problemer, vil det tage kortere tid, og opdateringen kan distribueres til telefonen så hurtigt som muligt.\nSelvom det fungerer som en yderligere bekræftelse for Moto G4 Plus-ejere. Motorola arbejder på opdateringen til Android Oreo, de har ikke efterladt brugere uden den. Men de bliver nødt til at vente et stykke tid længere på at modtage det.\nVi vil være opmærksomme på flere nyheder fra firmaet. Sikkert i efteråret vil vi lære mere om udviklingen af disse tests og muligvis hvis der er nogen beta eller ej. De kan også nævne, hvornår opdateringen til Moto G4 Plus forventes at ankomme.\nFuld vej til artikel: Androidsis » Tutorials » Android-versioner » Motorola vil teste Android Oreo på Moto G4 Plus\nTomas sagde han\nDet har ikke engang nået moto g5'erne mere end et år efter lanceringen, hvad nu håber på moto 4\nSvar til Tomas\nHvorfor bliver din Android-telefon varm?\nTricks for at få mere ud af din telefons NFC


Sådan spiser du dig til en skarpere hjerne – Magasinet Sundhed\nHome/Hvad sker der i hjernen, Udvalgte A/Sådan spiser du dig til en skarpere hjerne\nSpiser du den rette mad, kan du få en skarpere hjerne.\nDette skal du have mere af:\nÆg. En fænomenal fødevare, der bl.a. indeholder det hjernestyrkende stof cholin. De fleste kan med sindsro spise flere æg om dagen. De påvirker ikke kolesteroltallet negativt.\nHørfrø, nødder og kerner af alle slags er fulde af sunde fedtstoffer, som styrker membranerne om alle kroppens celler og nervecellerne i din hjerne, der faktisk primært består af fedt.\nGODT TIP: Køb de danske, økologiske hørfrø. Takket være det kølige klima indeholder de mere omega 3, end hørfrø importeret sydfra.\nUraffinerede ekstra jomfruolier af høj kvalitet i mørke flasker. Opbevares køligt og tillukket, da mange af de gavnlige stoffer er flygtige.\nFisk. Helst økologiske, da det er din sikkerhed for et højt omega 3 indhold og ingen uønsket kemi. Små fisk som sardiner, ansjoser, ørred og sild suppleret med økologisk laks er rigtig gode kilder til de vigtige omega 3 fedtsyrer, som de fleste danskere får for lidt af. OBS: Konventionelt opdrættede fisk har et meget lavt omega 3 indhold og store rovfisk fanget i det fri kan på grund af forurening indeholde for meget hjerneskadeligt kviksølv.\nGrønt drys. Fyld vindueskarmen med krydderurter og drys dem over alt, hvad du spiser. Grønt er generelt godt for din hjerne.\nKål øger dannelsen af det afgiftende stof gluthation i leveren. Ophobede affaldsstof- fer og giftstoffer renses ud af hele kroppen. Også af hjernen.\nGODT TIP: Jomfrukokosolie er én af din hjernes livretter og den eneste olie, der kan tåle meget høje temperaturer.\nFærdigretter, bageblandinger og fastfood. Meget industrimad er proppet med dårlige fedtstoffer, sukker, E-numre og hvidt mel, som i bedste fald ikke gør noget godt, og i værste fald skader både krop og hjerne.\nMargariner og smørbare blandingsprodukter er ikke de sundeste valg. Hverken for hjernen eller resten af kroppen. Vælg gammeldags kærnet smør eller ekstra jomfruolivenolie i stedet.\nSukker, hvide ris og glutenholdigt hvidt brød og pasta kan i store mængder skabe ubalance og øge såvel blodsukker som insulinniveauer. Din hjerne er dybt afhængig af stabile blodsukker- og insulinniveauer.\nAlkohol og koffein i meget begrænsede mængder kan faktisk være godt. Men koffein kan forstyrre din nattesøvn. Måske uden du opdager det. Og alkohol sætter leveren på overarbejde…


Petitfour.dk hverken sælger eller videregiver under nogen omstændigheder nogen som helst private oplysninger til en tredje part. Vi er naturligvis ansvarlige over for de dataoplysninger, som indsamles på vores website, men vi indsamler kun oplysninger, når din PC ´er giver oplysninger til os. Eller hvis du selv giver os oplysningerne. Der er kun tale om oplysninger om navn, e-mail, ip-adresse og cookies.\nDisse oplysninger giver os bl.a. mulighed for at se, hvilke dele af vores hjemmeside du har besøgt og hvad du har synes var mest interessant. Disse oplysninger bruger vi til at gøre Petitfour.dk endnu bedre, til glæde for alle vores medlemmer og besøgende.\nVi laver bl.a. trafikundersøgelser på vores website, så vi ved hvor mange, der besøger os.\nHvad er en "Cookie"?:\nStort set alle websites bruger cookie - som er mini tekstfil, der lagres i din browser - for at kunne genkende din computer ved dine tilbagevendende besøg. En cookie gemmer hos os ingen personlige oplysninger om dig.\nDine personoplysninger holdes meget fortrolige og vil ikke blive misbrugt - og heller ikke videregivet til 3. part. Men det er aldrig uden risiko at bevæge sig på internettet og derfor kan vi heller ikke garantere andre ikke vil forsøge, at hacke dine oplysninger, når du sender dem elektronisk via internettet. Hvis du afgiver dine personlige oplysninger, sker dette derfor på dit eget ansvar. Du kan ALTID få dine oplysninger slettet ved at rette henvendelse til petitfour.dk på mail.


Bogholder 3 tilbud » Få 3 tilbud og priser på bogholder\nFå 3 tilbud på bogholder\nSpar tid og penge. Få 3 tilbud på bogholder.\nBogholder pris – find bogholder til den bedste pris\nLeder du efter den bedste bogholder til den bedste pris, bør du lade Revisor3tilbud.dk hjælpe dig. Her har du mulighed for at finde en freelance bogholder eller en virksomhed, der fast kan stå for din bogføring. Vi samarbejder med dygtige bogholdere over hele landet, men vores mest efterspurgte områder er:\nUanset, hvor du geografisk befinder dig, kan vi dog hjælpe med 3 gratis og uforpligtende tilbud på en bogholder nær dig eller en online bogholder, såfremt det ønskes.\nBogholder søges – hvordan finder jeg det bedste tilbud?\nMangler du en bogholder, kan det være fristende at gå i gang med at søge på internettet. Sandheden er dog, at det både er uoverskueligt og ugennemsigtigt at finde og sammenligne priser på bogholdere. Nogle kører med timepriser, andre kører med priser pr. opgave, osv. Derudover kan de forskellige bogholdere have forskellige specialiseringer, og det er derfor ikke nødvendigvis alle bogholdere, der kan varetage netop din opgave.\nVed at bruge Revisor3tilbud.dk, får du nemt og hurtigt 3 overskuelige og sammenlignelige tilbud på kompetente bogholdere, der med sikkerhed kan gennemføre din opgave eller indgå i et fast samarbejde.\nFind bogholder – hvordan gør jeg?\nVil du gerne finde en bogholder hurtigt og nemt, gør du brug af vores tilbudsformular. Her laver du en opgavebeskrivelse og indtaster dine kontaktoplysninger, så vi kan komme i kontakt med dig, når vi har de 3 tilbud klar. Det har vi typisk inden for 48 timer, men ofte endnu hurtigere. Lav en så detaljeret opgavebeskrivelse som muligt. Det giver bogholderne et bedre udgangspunkt for at komme med tilbud.\nLad gerne følgende indgå i din opgavebeskrivelse:\nInfo om virksomheden; omsætning, antal medarbejdere, indkøb, mv.\nInfo om opgaven/opgaverne eller samarbejdet\nJo mere info, des bedre og mere præcise tilbud. Derudover går det væsentligt hurtigere for dig at modtage tilbuddene, da vi ikke skal kontakte dig for at få de nødvendige detaljer efterfølgende.\nBogholder pris – freelance bogholder timepris\nDe fleste bogholdere vil arbejde med en fast timepris, og det er så denne pris, du kan sammenligne. Det er i særdeleshed sådan de freelance bogholdere arbejder, men i vid udstrækning også de mere etablerede virksomheder. Timepriserne varierer, og der er mange penge at spare ved at modtage og vælge mellem flere forskellige tilbud.\nSammenligner du selv priser, bør du være opmærksom på, at priserne også kan variere i takt med arbejdsopgaver og arbejdsområder. En freelance bogholder tager ofte mellem 350 kr. og 600 kr. ekskl. moms i timen, så der kan være mange penge at spare.\nEr der tale om en enkelt opgave eller en række særskilte opgaver, vil du typisk modtage samlede tilbud herpå frem for en timepris.\nBogholder pris - freelance bogholder timepris


Skammens fysiologi | Mads Vang Christensen\nPsykoterapi 5. oktober 2019\nSkam er kommet i fokus i disse år, hvilket er noget af et paradoks, fordi vi er kommet meget langt væk fra den sorte pædagogiske opdragelse og børn sættes i verden for at blive elsket.\nEn af årsagerne til stigning af skam, skal søges på flere niveauet, et niveau er vores sociale scene, der hvor vi mødes, disse møder stikker ikke længere så dybt, som tidligere, hvor vi havde få men nære relationer.\nDet betyder, at vi rammes lettere på skam på vores indre følelsesmæssige landkort, da skammen ligger lige under huden på vores “sociale jeg” (selv-iscenesatte jeg)\nDet at vi er blevet lidt mere privat i mødet med andre og for os selv, gør at vi har flere skjulte sider/skygger på vores indre landkort.\nSagt på en anden måde, at jo større skellet er imellem vores “sociale jeg” og vores “virkelige jeg”, jo større er chancen for, at blive ramt i, at være noget andet, end det vi forgiver at være. Og det er her skammen bor, mellem vores stræben/forgive at “vi er noget” og vores naturlige og autentiske jeg, med de iboende indre skyggesider.\nDet kræver dog, at vi kender til skam og er blevet skammet. Derved kan vi blive ramt, når vi bliver “opdaget”, når nogen peger direkte på os, med en vurdering, en dom eller andet, der trykker på gamle skamfulde oplevelser.\nSagt på en anden måde, at når vi er forankrede i vores eget værd, det at have en sund tro på, at vi er grundliggende et godt og værdigt menneske, kan vi sagtens rumme andres dom på os, uden af vi bliver ramt. Dette forudsætter, at vi ikke er skammet til i vores barndom, eller er kommet igennem det, gennem bearbejdelse af fortidens hændelser.\nDet er, når vi er mere optaget af vores selv-iscenesættelse, og dét at forsat leve op til nogle høje idealer, som det “krævede i fortiden” for at føle sig elsket, fremfor,\nat være dén vi er, på godt og skidt. Det er her vi er på usikker grund og vi bliver mere sårbare, og har vi skam i fortidens erfaringer, ja så er det nemmere at gen-aktivere skammen.\nEt andet niveau, som gør sig gældende, som bringer skammen i spil, i forhold til vores børn og unge. Mere end nogen sinde får de at vide, af deres forældre, at de er elsket og højt værdsatte, men hvis de bliver sat højere end forældres egen tilgang til eget selvværd, så bliver børnene sat op på en piedestal og derved er de “holdt” i at være noget de ikke er, nemlig “mere værd” end forældrene. Deri skaber vi en falsk identitet for dem, når de her bliver dyrket som konger og dronninger.\nHvilket er et utilgiveligt skjult krav, som de ikke kan leve op til. Det er dét som gør dem psykisk sårbare, resultatet bliver ofte, at de bliver passive, uselvstændige og usikre på, hvem de i virkeligheden er.\nOg skulle de forsøge sig, i at slippe tøjlerne ved at være naturlige og vilde børn, vil en mulig skideballe, have en stor chance for, at de bliver hårdt ramt med skam til følge.\nDenne forgudelse og misforstået kærlighed gør børn særlige sårbare, netop fordi at de ikke kender manuskriptet på “Gudernes formål og virke”, andet end blot være skønne og lækre børn. Det ses tydeligst, at vi har hele generationer, som ikke helt, ved hvad de ønsker at blive til, hvilken uddannelse de kunne tænke sig. Da skellet mellem at “være noget helt særligt”, og det at skulle bidrage, med noget som føles svært og nybegynder-agtigt, foruden, at blive til noget som skulle fortsat holde forældrenes stolthed i hævd, er angstprovokerende og fuld af fare for, at fejle og derved også være en fiasko.\nDet er i dette usikre og angstfyldte felt, at en vurdering på at være forkert, latterlig eller andet, man ikke ønsker at blive set som, skaber skamfølelsen.\nSkam er forsat at forsøge at leve op til nogle imaginære idealer, som ikke kan integreres og praktiseres autentisk.\nSkam, skamfølelse, en af de rædselsfulde følelser, som kommer ind over os, overskygger os, eller nærmere overskyller os, for det er som en væske som skyller igennem kroppen, ofte fra vores ben op igennem kroppen og ender i hovedet, med rødmen til følge. Det er som en kold ild, og en varm væske på samme tid, en forkerthedsfølelse, en kortslutning. Det sker når vi rammes på, at skulle være noget andet end det vi er, at “være bedre”, “mere korrekt”, end det vi tror vi er. Intet kunne være mere forkert, vi er nemlig helt i orden.\nDet sker dog altid i mødet med andre, det er nemlig tæt på umuligt at fremkalde skam alene, dog kan vi genkalde os en situation, hvor vi har været sammen med andre og i det møde har været ramt af skamfølelsen, og derved genkalde os denne ubehagelige følelse (alt hvad der har været oplevet, kan genkaldes).\nHvis vi tager den fra toppen af, så er både skam og skyld sat i barndommen. På det følelsesmæssige kort, kan det siges at skyld er hvor du er trykket på dine handlinger, at du er blevet skændet, for at gøre noget forkert, skam er når du er blevet skammet, at du er blevet gjort forkert. Ikke nok med det, men at dette “skam dig”, fik lov til at hænge i luften, at skammens dommer (den voksne) ikke kom tilbage og satte ord på, at vi som barn er ok, men at det var den voksne der overreagerede, og at barnet var elsket. Det er her at skammen sætter sig som en hinde om det indre landskab, en kåbe, et hegn med stød, som man rammer, hvis nogen kommer tæt på at grine af en, eller vurdere en ud fra et andet billedet end ens eget selv-billedet.\nBåde skam og skyld er brud på tryghedens forbundethed til mor og far, og både skyld og skam er fyldt med angst, da når det rammer, denne skælden ud, giver et chok, et brud på tillidens bånd, et stykke frit fald i adskilles, en kassering fra flokken.\nSkammen i dette nedslag bliver en slags ud af kroppen oplevelse, i chokket ryger man ud og får øje på sig selv med dømmende øjne, dette fordømmende og udskammende øjeblik, bliver en sandhed for den ramte, og i overlevelsens navn skærmer og kapsler denne kasserende skam-angst en hinden omkring vores sårbare selv, vores kerne i en beskyttet tilstand, og herfra rejser vi os op af chokket, i en mere “jeg skal tage mig sammen udgave af mig selv“, hvor vi altid er lidt i alarmberedskab, fordi at chokket, sidder som en “undertrøje” hæklet ind med skam og angst. Det betyder at vi kommer tæt på hvem vi er, i en vinkel vi ikke selv har accepteret eller kender, ja så rammes vi af skam, vi blusser og rødmer. Skammen tænder sit nødblus, og som røg eller strøm skyller skammen igennem os.\nFor nogen er skammen en hverdags kost, hvor de bliver skammet, hånet, ydmyget og denne angstfyldte skam-kåbe bliver efterhånden til et rum i os, et lager af ydmygelser og foragtfulde scener, hvor far, mor eller begge får afløb for deres eget mindre værd ved, at gøre barnet til offer for alverdens ikke duelige gerninger.\nHer bliver det en større hal af skamfulde minder, som ustandselig hvisker “du duer ikke til noget” “bare vent til at de opdager hvem du er, så forlader de dig”.\nDet behøver dog ikke at være en så skændet og hånet barndom, for at skammen sætter sig. Een gang er nok, på det rette tidspunkt, eller mere korrekt, på et meget uheldigt og sårbart tidspunkt, og som trumf, efterfulgt af en alenehed, en straf alene på værelset, i seng uden et kærligt godnat. Så er skaden sket og skammen kan følge en resten af livet.\nLidt skam eller store depoter af skamfulde oplevelser fra fortiden, kan naturligvis arbejdes væk gennem psykoterapi. En del af arbejdet, bliver at blive et selvstændigt menneske, der tør stå ved sig selv, uagtet, om man er med andres øjne i orden eller ej. Det er at komme i kontakt med de mere autentiske følelser, sorg og vrede er med til at smelte skammens forfrysninger ned. Det at træde ud af sit “jeg skal tage mig sammen udgave af mig selv” og turde, at blive lidt mere fandenivoldsk.\nDet at bryde med de normer, dogmer og regler samt forskrifter på hvordan et ordentligt menneske skal se ud, et brud med flinkeskolen, ja nærmest at sætte ild på denne “pligtskole”. For det er et opgør med burde, måtte og skulle passe ind i net af normer, som ikke kan lade sig gøre. Et oprør med forældre og andres fordømmelser og udvikle modet til at være klar på hvad som måtte komme af vurderinger og latterliggørelser, for ikke at glemme mobninger.\nSå et opgør med skammen er, at gå a ”walk of shame” igennem “Skammens Haller”, med oprejst pande, at gense disse skamfulde oplevelser, det at rive dem ned, disse monumenterne, at sige “føj hvor vover du at skænde et barn”, til de imaginære overgrebs forkyndere. Det at blive sin egen vogter og beskytter gennem disse haller, at både møde tabet af “barnet”, “uskylden”, at møde sorgen, i at miste sig selv, i en alt for tidlig alder, og endelig give los for vreden, over disse krænkelser.\nEt ikke nemt arbejde, men et meningsfyldt et af slagsen, og uanset hvor gammel man er, når man begynder at rydde op i fortidens urolige arkiver, så vil mødet med en dybere kærlighed, altid overskygge tabet af kærligheden. Det er her det kristne budskab, at kærligheden overvinder alt, både giver mening og er sandt.


Arkuri.dk alternativer ⇒ 13 webshops med bedre anmeldelser\nEn masse internet firmaer som Arkuri.dk foreslår i øjeblikket en hel del forskellige former for fragt. En af de mest benyttede er nu til dags at få sendt til en pakkeshop, hvor det nemlig er ret fleksibelt for dig at kunne hente de bestilte varer fra Arkuri når du har tid. Leveringsmetoden er nemlig i høj grad gnidningsløs, samt ofte også den mest letkøbte form for levering.\nDu kunne også beslutte dig for at vælge levering hjem til dig eller ud på dit arbejde. Leveringstypen er godt nok en anelse mere bekostelig, men omvendt særdeles ukompliceret. Den mest prisbevidste leveringsløsning er dog at du selv henter pakken, som desværre stiller krav om at du opholder dig med kort afstand til Arkuri.dks lager.\nLeveringstidspunktet kan i nogle tilfælde være særligt udslagsgivende når man står og skal bruge din ordre lige om lidt, og derfor er det øjensynligt meningsfuldt at man efterser leveringstidspunktet ved den respektive vare.\nTemmelig mange e-firmaer i Danmark stiller garanti om 1 dags fragt på massevis af varenumre, men vær vagtsom da det afhænger af at orden realiseres tidligere end et konkret tidspunkt, sådan at de kan nå at få ordren klargjort forud for at Arkuri holder fyraften.\nIndtil flere shops på nettet byder på portofri fragt, men i de fleste tilfælde under forudsætning af at der erhverves for en bestemt sum. Alternativt skal du vælge den billigste leveringsmulighed, der typisk – uden hensyn til om du er i Kolding, Rønne eller Billund – vil være at få fragtmanden til at bringe pakken fra Arkuri.dk til et udleveringssted.\nDet er jo ualmindeligt ukompliceret for internetbrugere at finde frem til de bedste priser på diverse e-forhandlere, og ergo har mange online varehuse ikke kunne lade være med at nedskære salgsværdien på mange af deres varer – til piger og drenge, men også til voksne – drastisk, og endda nogle gange frembyde portofri levering.\nDog kan det trods alt være lønnende at analysere et par online forhandlere udover Arkuri.dk efter rabat inden du handler, så man er usvigeligt sikker på at få fat i den mindst kostelige pris.\nMan skal trods alt huske på, at ifald en online webshop markedsfører deres varer til en udsalgspris som virker kolossalt god, så er det undertiden være en indikation på en uægte internet forhandler. Handler med kort er ikke desto mindre indbefattet af en foranstaltning, hvilket sikrer dig som kunde imod svindlende outlets på nettet.\nVi tilråder generelt køb med kort eller MobilePay. Som et alternativ kan du udnytte en afbetalingsløsning hos Arkuri.dk fra fx ViaBill, hvis du ønsker at honorere omkostningerne over en periode.\nFør folk shopper hos en forhandler på nettet kan man når alt kommer til alt bese dens forretningsaftale, men det er i reglen en omfattende opgave.\nAlternativet kan være at bemærke om Arkuri er e-mærke godkendt, siden det almindeligvis er et signal om at online webshoppen accepterer den officielle danske lovgivning, foruden at shoppen ofte gennemses af fagfolk som er indført i de gældende bestemmelser. Det giver dig lejlighed til støtte, for så vidt du oplever problemstillinger med din handel.\nYdermere er det godt at køberen er omhyggelig omkring de mest basale betingelser der spiller ind i forbindelse med ordren, f.eks. hvilken returneringsret Arkuri.dk kører med. I den relation er det på samme måde essesentielt, at man stadig beholder sin købsbekræftelse, så man senere kan dokumentere bestillingen, uden hensyn til om man er på gaveindkøb til en kvinde eller mand.\nTrustpilot tilbyder forholdsvis hæderlige chancer for at betragte en stor portion andre konsumenters opfattelser og derved anbefaler vi, at du bliver klogere på Arkuris vurderinger forinden du færdiggør din shopping.\nFacebook leverer for øvrigt egentlig ønskværdige løsninger til at få indsigt i Arkuri.dks kundetilfredshed. Herinde ser vi faktisk internet handler hvor folk kan ytre en vurdering af ordreforløbet, hvilket desuden burde udnyttes til vurdering af kundernes tilfredshed.\nWebsitet finansieres af annoncer. Vi hjælper en del internet outlets i form af at vi promoverer virksomhedernes tilbud, og høster godtgørelse hvis en af de besøgende på vores hjemmeside foretager et køb.\nData angående tilbud og online forhandlere vedligeholdes ofte, men vi ønsker ikke at påtage os ansvaret for forandringer der måtte være udarbejdet efter at vi senest opdaterede websitets oplysninger.


Feriehus - Berlin-Prenzlauer Berg, Tyskland | dansommer\nHjem » Tyskland » Berlin » Berlin » DBE106\nFeriehus - Berlin-Prenzlauer Berg, Tyskland\nHer fås en hyggelig atmosfære med høj kvalitet og smukke møbler, der byder dig velkommen til din ferie i Berlin. Den lyse og smagfuldt møblerede stue med udsigt over haven har et hyggelig opholdsområde og en behagelig sovesofa. Det integreres med et fuldt udstyret åbent køkken, der fører direkte ind i haven via en lille terrasse. Her kan du starte dagen såvel som slappe af. En lille trappe fører til øverste etage, hvor de to pænt designede soveværelser, hver med en dobbeltseng, og et badeværelse med bruser er placeret. I det tilstødende havehus er der mulighed for op til 4 ekstra senge efter anmodning og mod et gebyr.\nFra det tidligere trendy distrikt har "Prenzlberg" udviklet sig til et velhavende familiedistrikt og tilbyder utallige muligheder for fritidsaktiviteter. Uanset om et besøg i Mauerpark, Zeiss store planetarium eller en omvej til Berlins pulserende dag- og natteliv. Der er noget for enhver smag her. For vandsportentusiaster er Weißensee lido eller en af de mange svømmebassiner i og omkring Pankow det ideelle sted.


Ezekiel 3 DN1933 - Så sagde han til mig: - Bible Gateway\nEzekiel 3 Dette er Biblen på dansk (DN1933)\n3 Så sagde han til mig: "Menneskesøn, slug hvad du her har for dig, slug denne Bogrulle og gå så hen og tal til Israels Hus!" 2 Så åbnede jeg Munden, og han lod mig sluge Bogrullen 3 og sagde til mig: "Menneskesøn! Lad din Bug fortære den Bogrulle, jeg her giver dig, og fyld dine Indvolde dermed!" Og jeg slugte den, og den var sød som Honning i min Mund.\n4 Så sagde han til mig: "Menneskesøn, gå til Israels Hus og tal mine Ord til dem! 5 Thi du sendes til Israels Folk, ikke til et Folk med dybt Mål og tungt Mæle, 6 ikke til mange Hånde Folkeslag med dybt Mål og tungt Mæle, hvis Tale du ikke fatter, hvis jeg sendte dig til dem, vilde de høre dig. 7 Men Israels Hus vil ikke høre dig, thi de vil ikke høre mig; thi hele Israels Hus har hårde Pander og stive Hjerter. 8 Se, jeg gør dit Ansigt hårdt som deres Ansigter og din Pande hård som deres Pander; 9 som Diamant, hårdere end Flint gør jeg din Pande. Frygt ikke for dem og vær ikke ræd for deres Ansigter, thi de er en genstridig Slægt!" 10 Videre sagde han til mig: "Menneskesøn, alle mine Ord, som jeg taler til dig, skal du optage i dit Hjerte og høre med dine Ører; 11 og gå så hen til dine landflygtige Landsmænd og tal til dem og sig: Så siger den Herre Herren! - hvad enten de så hører eller ej!"\n12 Så løftede Ånden mig, og jeg hørte bag mig Larmen af et vældigt Jordskælv, da Herrens Herlighed hævede sig fra sit Sted, 13 og Suset af de levende Væseners Vinger, der rørte hverandre, og samtidig Lyden af Hjulene og Larmen af Jordskælvet. 14 Og Ånden løftede mig og førte mig bort, og jeg vandrede bitter og gram i Hu, idet Herrens Hånd var over mig med Vælde. 15 Så kom jeg til de landflygtige i Tel-Abib, de, som boede ved Floden Kebar, og der sad jeg syv Dage iblandt dem og stirrede hen for mig.\n16 Syv Dage senere kom Herrens Ord til mig således: 17 Menneskesøn! Jeg sætter dig til Vægter for Israels Hus; hører du et Ord af min Mund, skal du advare dem fra mig. 18 Når jeg siger til den gudløse: "Du skal visselig dø!" og du ikke advarer ham eller for at bevare hans Liv taler til ham om at omvende sig fra sin gudløse Vej, så skal samme gudløse dø for sin Misgerning, men hans Blod vil jeg kræve af din Hånd. 19 Advarer du derimod den gudløse, og han ikke omvender sig fra sin Gudløshed og sin Vej, så skal samme gudløse dø for sin Misgerning, men du har reddet din Sjæl. 20 Og når en retfærdig vender sig fra sin Retfærdighed og gør Uret, og jeg lægger Anstød for ham, så han dør, og du ikke har advaret ham, så dør han for sin Synd, og den Retfærdighed, han har øvet, skal ikke tilregnes ham, men hans Blod vil jeg kræve af din Hånd. 21 Har du derimod advaret den retfærdige mod at synde, og han ikke synder, så skal samme retfærdige leve, fordi han lod sig advare, og du har reddet din Sjæl.\n22 Siden kom Herrens Hånd over mig der, og han sagde til mig: "Stå op og gå ud i dalen, der vil jeg tale med dig!" 23 Så stod jeg op og gik ud i Dalen, og se, der stod Herrens Herlighed, som jeg havde set denved Floden Kebar. Da faldt jeg på mit Ansigt. 24 Men Ånden kom i mig og rejste mig på mine Fødder. Så taIede han til mig og sagde: Gå hjem og luk dig inde i dit Hus! 25 Og du, Menneskesøn, se, man skal lægge Bånd på dig og binde dig, så du ikke kan gå ud iblandt dem; 26 og din Tunge lader jeg hænge ved Ganen, så du bliver stum og ikke kan være dem en Revser; thi de er en genstridig Slægt. 27 Men når jeg taler til dig, vil jeg åbne din Mund, og du skal sige til dem: Så siger den Herre Herren! Så får den, der vil høre, høre, og den, der ikke vil, får lade være; thi de er en genstridig Slægt.


Pige mobbet på bussen taler ud på TODAY SHOW EXCLUSIVE: Se video / starcoblind.com\nPige mobbet på bussen taler ud på TODAY SHOW EXCLUSIVE: Se video\nMed tårerne strømmende ned ad hendes ansigt, 12-årige Chatari Jones med sine forældre, dukkede op på Today Show med Matt Lauer.\nChatari er offer for konstant hån, drilleri, chikane og mobning, herunder at have hendes ører snoede og åbne kondomer kastet på hende. Hun er en modig pige, da hun fortalte sin mor bare en dag tidligere drilleri hun tolerere. Hun har også åbnet for begge forældre omkring en uge før denne hændelse på skolebus i september.\nLigesom de fleste fars, kunne James Jones ikke tage hans datter blive såret som denne. Han tog det i egen hånd, da han kom ind i bussen og gik på en ordflom foran bøller, og de uskyldige børn. James Jones på ingen måde billiger hans handlinger, og næsten øjeblikkeligt lavet en offentlig undskyldning.\nHan blev senere anholdt og sigtet for obstruktion af retfærdighed. Det var kun en kort tid efter denne begivenhed ramte de nationale medier buzz, når en mor, Morgan Ryder, i staten Washington oprettet en Facebook gruppe Vi Support James Jones, steg fra kun hundrede tilhængere til bogstaveligt talt tusindvis.\nJames Jones fortalte Matt Lauer er han "bare en gennemsnitlig far beskytter sin datter." Dette budskab er klart med antallet af mennesker i hele landet støtter ham. Gør det klart, det ikke var rigtigt, men helt forståeligt raseri, han følte, da hans datter var at blive skadet.\nOktober National Mobning Forebyggelse måned. Det Nationale Center for Mobning Forebyggelse har rapporteret, at 85% af børn med handicap bliver mobbet.\nSTOMP Out Mobning har erklæret oktober 4 som World blå skjorte DAY for at skabe solidaritet mod mobning.\nFlorida har nogle mobning politikker på plads, men naturligvis er det ikke nok. Måske er vi nødt til at se flere børn optrappe med forældrene og danner Anti-Mobning klubber som ung Dalton Reynolds dannet i Florida. Blive fanget på din skole klima i dag!\nBørnenes Movement of Florida har skabt The Milk part, der arbejder mod at uddanne og informere samfund i Florida om mobning og forebyggelse skole vold.\nSabrina Cohen taler regenerativ medicin på NBC s Today Show\nNYE VIDEO: Kayla Manson, teen anklaget for at hjælpe Wayne Treacy finde Josie Ratley taler ud på TODAY\nJean Nidetch taler om, hvordan hun startede Weight Watchers (video)\nMeredith Vieira vælger mand og familie over Today Show\nToday Show, fedme blandt børn, Taco Bell, hvad de har til fælles\nBusch Gardens 'ulv unger til at blive vist på The Today Show, torsdag 6 sep\nRodan + Fields Forbedringer Krop Micro-dermabrasion stick, AMP MD på Today Show\nNational mejeri måned: Pasta med kylling og nacho ost sauce opskrift\nDoobie Brothers overskrift en stor lineup på Great South Bay Music Fest\nArizona skydning, Florida reaktion og forældreskab\nHelq gen knyttet til æggestokkene forebyggelse af kræft\nForbedre din karriere udvikling - frivilligt!\nSpar 50% på julen 2010 på Dick 's Sporting Goods\nNoget gammelt og noget nyt: Spisning i Scottsdale\nStarbucks 12 dage i julen 2012 4 december: Discounted jul blanding og tørretumbler


Kvinder på randen af... hvad som helst | Information\nKvinder på randen af... hvad som helst\nModerne sit.coms som Ally, Sex & the City og Desperate Housewives er udtryk for en ny postfeministisk åbenhed om hemmelige kvindeverdener. Komikken er god til at forhandle forandringer i kulturen, mener kvindelig medieforsker\nModerne sit.coms som Ally, Sex & the City og Desperate Housewives er udtryk for en ny postfeministisk åbenhed om hemmelige kvindeverdener. Komikken er\ngod til at forhandle forandringer i kulturen, mener kvindelig medieforsker\nFjernsyn for mor\nDe er kvinder, unge, smukke, smarte, professionelle  og superforbrugere. Og så er de hovedpersoner i moderne amerikanske tv-komedieserier som Ally, Sex & the City, samt det nyeste skud på stammen, den prisbelønnede Desperate Housewives (tredje afsnit sendes onsdag 20.35 på TV 2).\nVibeke Pedersen, der er medieforsker, lektorvikar på KU og forfatter til bogen Kvinden som ikon, har i en årrække interesseret sig for den kvindelighed, der kommer til udtryk i den moderne populærfiktion og f.eks. i talkshows.\nGenerelt er hun glad for komedierne.\n»Jeg ser dem som en seismograf, der viser de små bevægelser i kulturen,« siger hun. »Jeg synes, man skal få øje på de progressive ting i populærkulturen. Ganske vist handler de om middelklassen, men det gør mange film og serier jo, og populærfiktionen repræsenterer ikke altid et tilbageskridt.«\nHun ser serierne som udtryk for en moderne postfeminisme, som det kaldes i medieteorierne, eller måske post-populærfeminisme.\nPopulær-, fordi serierne ses af mange, og fordi de på godt og ondt afspejler og diskuterer fænomener, folk genkender i moderne kvindeliv  tøj, længslen efter mand og børn, det biologiske ur, der tikker.\nFeminisme, fordi serierne har som selvfølgelig præmis, at kvinderne har en karriere og tager deres arbejde alvorligt  i hvert fald ikke mindre alvorligt end de tilstedeværende mænd!\nPost-, som post-70erfeminismen, fordi serien tematiserer kvindelighed mere åbent, mindre firkantet end i 1970erne. I postfeminismen har man ret til at være hjemmegående og gå i stiletter. Tilmed er kvindernes lækre tøj og meget kvindelige udseende en central del af fascinationskraften.\n»I serierne må man gerne have en karriere, men det er ikke nødvendigt også at se dowdy, altså trist og kedelig ud,« mener Vibeke Pedersen, der understreger, at serierne ikke rummer nogen ideal- eller identifikationsfigurer: Alle personerne er let karikerede og mere eller mindre tossede.\nVibeke Pedersen fremhæver, at hun selv repræsenterer den ene af to skoler i medieforskning:\nDen ene hævder, at komikken er god til at diskutere og forhandle forandringer i kulturen og samfundet.\nDen anden hævder, at sitcomen fastholder status quo, fordi man efter hvert afsnit skal tilbage til samme udgangspunkt og begynde forfra.\n»Jeg hælder selv til det første, fordi man i hver episode alligevel har diskuteret nogle emner. Der vil også ofte være et brud på normaliteten, f.eks. kønsrollerne, for ellers er der jo ingen komik. Humoren gør tingene levende og gør, at alt kan diskuteres,« siger Vibeke Pedersen, der henviser til, at i de fleste amerikanske serier  også komedierne  tematiserer hvert afsnit et bestemt problem, ofte af etisk og moralsk karakter.\nTilfælles har de tre serier også, at ingen af dem har dåselatter (ofte et tegn på høj kvalitet), og desuden er et mix af genrer: drama, sit-com, sæbeopera, for Allys vedkommende desuden musicalindslag.\nSom noget nyt præges Desperate Housewives derimod af krimigenren (som David Lynchs kultagtige Twin Peaks fra begyndelsen af 1990erne).\nI Ally og Sex & the City skildres karrieren og arbejdslivet positivt: I Sex & the City har pigerne veninder, som støtter dem, og som de drøfter livet med. I Ally fungerer det gakkede advokatkontor som en familie, hvor der er plads til at være sig selv.\nI seriens allerførste afsnit forsvarer kollegerne faktisk Ally, der impulsivt har været i klammeri i et supermarked, mod påstanden om, at hun bør fratages retten til at praktisere: Netop hendes store følsomhed gør hende særlig velegnet til at være advokat!\nDet positive syn på karrieren som livsmulighed står i modsætning til f.eks. 1980er-dramaserier som Dollars (Dynasty) og Dallas, hvor kvinderne boede på ægtemændenes slægtsejendom og måtte tage, hvad der kom.\nMen der er også sket en udvikling fra mere moderne serier, som dramaserien Murphy Brown fra begyndelsen af 1990erne, mener Vibeke Pedersen. Her spillede Candice Bergen en karrierekvinde, der ganske vist havde et professionelt liv, men hvis personlige liv blev skildret trist og tomt, ja, hun blev endda ugift mor...!\n»Det var et udtryk for 1980ernes backlash (tilbageslag, titlen på en bog af Susan Faludi, red.).«\n»Positivt set var man træt af den firkantede feminisme, der kun fokuserede på karriere og rettigheder. Den var nødvendig, men mange opfattede det også sådan, at kvinder ikke måtte ligne kvinder.«\n»Mere negativt anskuet bestod backlashet blandt andet i, at den amerikanske højrefløj beskyldte enlige mødre og kvinder, der ville arbejde, for at ødelægge familien.«\nPostfeminismen betoner derimod det frie valg.\n»Men tendensen er også, at kvinderne skal klare det hele. Det er en selvfølge, at de har karriere, men de skal også have et succerigt familieliv med børn,« siger Vibeke Pedersen.\nEn særlig fascinationsfaktor i serierne er deres fokus på den kvindelige exces, der traditionelt har været skambehæftet, tabubelagt og halvhemmelig: Kærlighedslængsel, følelsessnak, (over)forbrug, (over)spisning, tøj(fetichisme)!\nDe tre-fire sidste ofte i forbindelse med kompensation for utilfredshed på kærlighedsfronten. Således gør den utilfredsstillede romantiske længsel det legitimt at udfylde savnet ved (som også Bridget Jones) at spise en liter vanilleis direkte fra emballagen, naturligvis siddende i sengen, mens man ser sæbeopera i fjernsynet.\nHvad angår forbrugerismen er kvinderne, især i Sex & the City, rovshoppere. Specielt er Carries forhold til mærketøj og -sko en ekstrem variant af en velkendt og -parodieret kvindelig skofetichisme, der også ses i modeblade.\nForbruget har gjort serien til kvindekult, men kan dog også brat blive tema for kritisk analyse: I et afsnit for nylig regnede den boligløse Carrie ud, at hun ejede 100 par Manolo Blahnik-sko, til 400 dollar parret. Ialt dog kun 4.000 dollar... »40.000 dollar, Carrie,« rettede veninden Miranda.\n»40.000, det kunne jeg have købt min lejlighed for,« erkender en chokeret Carrie, der netop i banken er blevet dømt ikke-kreditværdig, efter at kæresten, der ejede lejligheden, er flyttet ud.\n»Sex & the City er som et dameblad, fordi den er så ekstremt feminin,« mener Vibeke Pedersen, der også mener, at det har begrænset tilgangen af mandlige seere.\nI Ally er shopping-elementet nedtonet. Det er ikke et selvstændigt tema, hvor kvindernes lårkorte nederdele, dyre tøj og labre sko er købt.\nTil gengæld er kærlighedslængslen central og skildres med både medfølelse og tyk ironi. Ally tog jo netop ikke barndomskæresten Billy, mens hun kunne, og nu er han gift med en anden. Et tema, der naturligvis må vendes igen og igen, og giver anledning til endeløse spekulationer. For hvorfor handle, når man (som kvinde) kan nøjes med at drømme og snakke?\n»Men man skal også passe på ikke at blive for puritansk. Allys korte nederdele kan ikke forarge mig. Og Carries shopping vises jo som en besættelse, men er samtidig noget, alle kender. Jeg kan heller ikke se, at den kvindelige exces er værre end mænds fodboldkultur og fascination af sport og biler,« mener Vibeke Pedersen.\nModsat Sex & the City har Allys livlige og absurd-antinaturalistiske visuelle stil givet den en vis gennemslagskraft hos mænd (da serien var på sin middagshøjde var fordelingen cirka 60/40 procent i kvindelig favør), men også hos teenagere og større børn.\nDet karakteristiske er, at især Allys og hendes mandlige kollega John Cages følelser og begær tegneserieagtigt forlænges ud i det visuelle:\nJohn Cage (Kiksen) ikke blot hører for sit indre øre soulsangeren Barry Whites sexede dybsorte stemme synge: »Youre my everything«, næh, Barry White materialiserer sig ligefrem på længslens opfordring, ja, tit danner hele advokatkontoret spontane chorus lines til tonerne af Cages indre cd-spiller. Det foregår på unisex-toilettet og opfattes ganske naturligt.\nSom Kiksens forlænges Allys hemmelige verden ud i det synlige: Computeranimatorisk udstyres hun i et splitsekund med en halvanden meter lang ildrød tunge, som hun blidt slikker en (tiltrækkende og elskværdig) mandlig klient i ansigtet med...\nDen spontane og letantændelige Ally afbildes også jævnligt med foden i munden, som en bogstavelig visualisering af det engelsk-amerikanske udtryk for at sige noget klodset, dumt og indiskret. Som Ally f.eks. sagde til modparten i en sag: »Jeg er sikker på, at du heller ikke går ind for vold, så tving mig ikke til noget, vi begge vil fortryde.«\nAlly er som serie desuden speciel ved sit ensemble af aparte personer af begge køn, alle med kærligheds- og jobproblemer, der dog for hinanden optræder varmt og loyalt. Måske lige undtaget den kontante (og deadpan-morsomme) Ling, der efterhånden får rollen som eksponent for den samme uforskammethed, der karakteriserede Ally selv i seriens første faser.\nSidste skud på stammen hedder som nævnt Desperate Husmødre.\nFormødrene er dog flere, påpeger Vibeke Pedersen og nævner et par legendariske amerikanske komedieserier fra sort-hvid tidsalder: The Mary Tyler Moore Show, Lucy Show med Lucille Ball, begge bygget op om store kvindelige komikere, der sætter ild til køkkenet og tager for sig af portvinen.\nDesperate Housewives handler ganske vist ikke om karrierekvinder, men om hjemmegående amerikanske kvinder i forstadskvarteret omkring gaden Wisteria Lane.\nMen pointen er netop, at de har haft et arbejde og en karriere, men nu er gift. I det stort set vuggestue- og børnehavefri USA betyder det, at de er gået hjem til forstaden for at passe børn, hvad man uden overdrivelse kan sige, at de ikke udelukkende trives med, jvf. titlen Desperate Husmødre.\n»Seriens kvinder er typer som Carrie fra Sex & the City, 10 år efter, at hun blev gift med Mr. Big. Man ser bare ikke de 10 år, hvor de har haft det godt,« siger Vibeke Pedersen.\nMen hvor serien ender henne, er svært at sige, mener Vibeke Pedersen, der mener at serien er bemærkelsesværdigt brutal: Her er et dramatisk selvmord, og en af kvinderne stikker sin mand en lussing i sengen, fordi han ikke vil bruge kondom, og hun allerede har fire (hyperaktive) børn...\nKvinder og feminister efterlyser af og til bedre kvindelige identifiktionsmodeller. Men mange af de utvetydigt positive (kvinde)figurer i film og serier bliver man fra begyndelsen træt af, mener Vibeke Pedersen, der som eksempel nævner moderen, Karin (Stina Ekblad), i Krøniken, og samme series kønne Moder Jord, Ida (Anne Louise Hassing).\nDerimod rummer komikkens kvinder forvandlingsmuligheder, mener hun:\n»Serierne tager kvindelighedens fænomener op og lader os kigge på dem på en venlig måde, mens det i 1970erne handlede om at løbe så langt væk som muligt fra det kvindelige. Nu kan kvindeligheden diskuteres og vælges til og fra. Ligestilling er blevet en åben proces.«\nSes & the City  USA\nSendes: TV3 Danmark torsdag kl. 22.00, genudsendes 3+ onsdag 22.35.\nChris NothMr. Big (42 episoder)\nDavid EigenbergSteve Brady (38 afsnit)\nWillie GarsonStanford Blatch (29 afsnit)\nJohn CorbettAidan Shaw (22 afsnit)\nKyle MacLachlanTrey MacDougal (22 afsnit)\nFire smukke 90erkvinder på 30-35 år taler om deres sexliv (og mangel på samme). Stedet er New York og serien er en slags løbende research til Carries avisklumme, hvori bl.a. indgår diskussioner med veninderne. »Are we sluts?«, skriver Carrie f.eks.: Er hun og veninderne ludere, fordi de går i seng med mange mænd i jagten på den eneste ene? Charlotte mener (en enkelt gang) ja: »Står din kusse i New York Guide, den er jo altid åben?« spørger hun Carrie.\nDesperate Housewives  USA\n~Sendes TV2 onsdag 20.35, genudsendes søndag 23.30.\nLængere fremme med serien er Norge, der viser Frustrerte Fruer tirsdag 21.35 (NRK 2).\nSteven Culp Rex Van De Camp\nJesse Metcalfe John\nDesperate Housewives ser gennem sort-humoristiske briller på livet som hjemmegående husmor i forstaden. Som Mary Alice mente: »Det er ikke en livsform, men en dødsform.« Andre desperate kvindeskikkelser er Bree, Rent Hjem, nu på speed, og Gabrielle Solis, gift med en rig, dominerende mand. Heldigvis opdager hun, at husets 17-årige gartner kan passe mere end haven... Græsset må hun dog selv slå om natten.\nAlly  USA\nSendes: Torsdag 16.55 på TV2 Zulu.\nCalista FlockhartAlly McBeal\nCourtney Thorne-SmithGeorgia Thomas (97-2000)\nGreg GermannRichard Fish\nLisa Nicole CarsonRenee Raddick (1997-2001)\nPortia de RossiMorgan 'Nelle' Porter (1998-2002)\nLucy LiuLing Woo (1998-2002)\nJames LeGrosMark Albert (2000-2001)\nRegina HallCorretta Lipp (2001-2002)\nTjek nettet, f.eks. Amazon.com, for priser på bokssæt DVD og VHS. Tip: Anden og tredje sæson går for at være seriens guldalder og rumme de mest mærkelige situationer, f.eks. hele ensemblet for fuld udblæsning med dans på toilettet til Barry White.\nAlly og hendes jævnaldrende (omkring 30) advokatkolleger fører ofte sager fra privatlivet, eksempler:\n Har man ret til skilsmisse, når konen er blevet urimeligt fed?\n Må et stormagasin ansætte to sporty julemænd i stedet for én tyk julemand?\nOgså sex og mange typer af skuffet forventning er uopslidelige emner.\nAnne Louise HassingBarry WhiteCandice BergenDavid LynchJohn CageLucille BallStina Ekblad


Et rigt kulturliv giver et rigt byliv - BaggårdTeatret\n11. april 2016 BLOG:\nEt rigt kulturliv giver et rigt byliv\nKultur repræsenterer en vigtig værdi i sig selv. Det skal man værne om. Kulturen skal derfor ikke spændes for en bestemt vogn. Men det betyder ikke, at vi kun skal dyrke kulturen for kulturens egen skyld. Man kan nemlig sagtens bruge kulturen i en anden sags tjeneste, uden at det sker på bekostning af kulturens egenværdi.\nVi kender sikkert alle Bayreuth, Bilbao og Stratford-upon-Avon. Ikke nødvendigvis fordi vi selv har været der. Men fordi stederne er verdenskendte. Det er de på grund af opera, et ikonisk kunstmuseum og en forfatter, der døde for flere hundrede år siden. Det er eksempler på, at kulturen er med til at brande et lokalområde, som kun de færreste ellers ville have hørt om. Den branding giver mulighed for vækst og omsætning. Det skaber arbejdspladser. Og det sker ikke på bekostning af kulturens egenværdi.\nVi har også selv gode eksempler. Horsens er i dag kendt som en spændende koncertby. Man har ændret image fra en kedelig fængselsby til at være en fængslende by. Humlebæk er kendt for Lousiana og Holstebro er kendt for Giacometti.\nMen i Svendborg har vi noget, der er langt bedre.\nVi har nemlig et helt unikt kulturliv. Vi har en levende og meget varieret musikscene. Der er næppe andre provinsbyer, hvor der afholdes lige så mange koncerter. Vi har teatre, herunder ikke mindst et egnsteater, der skaber ny spændende dramatik. Vi har landets ældste sommerrevy. Vi har et aktivt bibliotek, filmdage, museer, kunstgallerier, events og meget mere. Man bliver helt forpustet! Et kulturliv, der er med til at brande Svendborg.\nDet skal vi værne om. Dels på grund af kulturens egenværdi. Men også fordi vi kan drage nytte af det i mange andre sammenhænge.\nDet gør vi bedst ved at fokusere på det, der er unikt for os. Vi skal ikke gå i andres fodspor. Vi vinder intet ved at overbyde Horsens og tiltrække de største koncerter. Det ville blot blive et omrejsende cirkus, der ikke satte sig varige spor, når teltpløkkene var trukket op. Vi skal derimod bygge videre på det differentierede og forankrede kulturliv, som vi har i forvejen. Vi skal – som Danmarks første Citta Slow by – fokusere på autenticitet, egenart og forankring.\nVi skal derfor skabe de bedste rammer for kulturlivet. Noget handler naturligvis om penge. Det er en myte, at sult altid stimulerer stor kunst. Men vi er ikke landets rigeste kommune, så der er snævre rammer for, hvad vi kan gøre. Men penge er måske heller ikke det vigtigste. Det er lige så vigtigt, at vi fastholder et armslængde princip. Kommunen skal – på trods af økonomisk støtte – ikke have indflydelse på det kunstneriske indhold. Og vigtigst: kommunen skal under alle omstændigheder kun spille en sekundær rolle. Det vigtigste er de mange ildsjæle og de mange frivillige og engagerede borger, der støtter op. Fordi de simpelthen ikke kan lade være. Det er forudsætningen for vores helt unikke kulturliv. Det skal vi alle anerkende og stimulere.\nVores kulturliv skaber samtidig en fantastisk platform for vores bosætningskampagne. Kulturlivet er simpelthen et af vores stærkeste kort. Det giver os samtidig en fælles identitet, der er forudsætningen for at vellykket integrationsindsats. Det er blot nogle af de mange eksempler på, at kulturens værdi rækker langt videre end en enkeltstående individuel kunstnerisk oplevelse.\nDerfor et stort hurra for BaggårdTeatret, musikscenen, biografen, og alle de andre. For alle de kulturelle oplevelser, som I bereder for os andre. Og for det store bidrag, som I samtidig yder til vores lokalområde og til fællesskabet.


Test: De bedste feriekameraer\n18/05/2011 KL. 08:30\nHer er kameraerne, som filmer i HD-opløsning, og som passer fint i lommen trods zoom.\nAf JONAS EKELUND, magasinet Lyd & Bilde\nKravene til kameraerne øges for hvert år, og i dag vil vi ikke gå alt for meget på kompromis med billedkvalitet eller funktioner, bare fordi kameraet er lille. Og ligesom man tidligere ville have flere og flere megapixels, er det nu mere og mere zoom, som står på ønskelisten. Det er ikke længe siden, at 8 x zoom blev anset for meget, men nu vil man have endnu mere. I denne test har vi sat det barske krav om 10 x zoom.\nMan må godtage visse kompromiser med en sådan optik i et kompaktkamera. Optikken stikker lidt ud, så selv om formatet i teorien er lommevenligt, så kan det godt hænge fast i noget, når man putter det i lommen. De er heller ikke helt så lette som de ultrakompakte kameraer. Men frem for alt resulterer en så lille billedsensor og lang zoom i, at man mister lysstyrke.\nMange af kameraerne i testen har avanceret automatik, som ofte fungerer rigtig godt. Da snakker vi ikke om den sædvanlige autoindstilling, men om automatiske sceneindstillinger. Vil du bare tage billeder af noget fedt på ferie, og har du ikke tid til at tænke over, hvilken af de 20 sceneindstillinger, som er rigtig, lad kameraet vælge for dig. Og det vigtigste, tag kameraet med dig overalt. Der findes ikke nogle billeder, man ærgrer sig lige så meget over, som dem, man aldrig fik taget.\nVi bad producenterne om et godt kamera til ferien. Kravet var, at det skulle kunne tages med i lommen. På trods af det ville vi have, at det skulle have mindst 10 x zoom. Desuden skulle det kunne filme i HD-opløsning. Pentax havde ingen aktuel model, Fujifilm kunne desværre ikke nå at få et eksemplar frem i tide, og Olympus nåede ikke frem inden tidsfristen, så testfeltet kom til at bestå af følgende syv kameraer. Alle priser er fundet på nettet.\nDen lidt besværlige håndtering opvejes af billedkvaliteten, specielt under dårlige lysforhold.\nSX 230 er Canons første kamera med gps, noget som gør, at man senere kan se, hvor billederne er blevet taget. Det er trist nok det eneste, det benytter informationen til. Betegnelsen HS i navnet indebærer kombinationen af en baggrundsbelyst sensor og DIGIC4-processoren, noget som skal give bedre billeder i dårligt lys. Der er ikke mangel på fotoindstillinger. Fra manuel kontrol til et antal hurtigvalg, fra smart sceneindstilling til 12 sceneindstillinger og 8 kreative indstillinger. Der findes også en ”enkel” indstilling til den, som ikke vil indstille noget som helst. Zoomomfanget er godt, og kameraet bruger flere metoder til billedstabilisering. Det føles godt bygget, men ikke særskilt spændende.\nVi er ikke helt tilfredse med brugervenligheden, da det er trangt mellem knapperne, og der derfor skal bruges unødvendige tryk i menuerne. Vi blev imidlertid mere forstyrret af blitzen, som automatisk hoppede op hele tiden. Tag ekstrabatteriet med, da da batteritiden ikke er så lang. Derimod er det praktisk med gps for at holde rede på, hvor billederne blev taget. Og man bliver ikke skuffet over kvaliteten, specielt i dårligt lys.\nUdmærket i dårligt lys\nLæs hele testen af Canon Powershot SX230 HS på Lyd & Bilde\nExilim skyder hurtigt og kan holde dobbelt så længe som de andre.\nGimmicken med ZR100 er HDR, high dynamic range. Ved vanskelige kontrastforhold i motivet kan det tage flere billeder med forskellige indstillinger og sætte disse sammen for at få både detaljer i skygger og højlys. Derimod lægger man ikke lige så stor vægt på, at dette kamera også har baggrundsbelyst sensor for højere lysfølsomhed. Så hedder det HS, akkurat som Canon, men i dette tilfælde indebærer det high speed. Kameraet kan skyde imponerende 30 billeder pr. sekund. Zoomomfanget er flot, og det er en superzoom, som giver en illusion af den dobbelte zoom. Det bruger mekanisk billedstabilisering for skarpere billeder.\nSkyder man rigtig mange billeder i ferien, og er man ikke sikker på, hvornår man kan oplade næste gang, er den udmærkede batterikapacitet et stort plus. Det samme gælder for den, som tager billeder af børn, dyr og sport, da de hurtige billedserier virkelig kan fange øjeblikket. HDR er vi ikke lige så overbevist om behøves. I det store hele er billedkvaliteten god, med undtagelse af når lyset bliver dårligere. Da er man tvunget til at bruge blitz, for at det ikke skal blive udflydende.\nTrives ikke i dårlig lys\nLæs hele testen af Casio Exilim EX-ZR 100 i Lyd & Bilde.\nEt brugervenligt kamera for den, som vil have et stort zoomomfang.\nDet, som udmærker sig ved Coolpix, er ikke nogle opsigtsvækkende finesser eller smarte, men ubrugelig funktioner. Det er i stedet specifikationerne med den utrolige 18 x monsterzoom i et hus, som faktisk ikke er større end konkurrenternes. Byggekvaliteten er også god, det føles mere solidt end mange af sine plasticagtige konkurrenter. Den fine 3”-skærm med næsten en million pixels er imponerende. Det er dobbelt så høj opløsning, som hos standardkameraerne.\nDet her er ikke noget for den, som vil have en masse finesser eller indstillinger for det perfekte billedede. I stedet er det et ægte peg og skyd-kamera for den, som bare vil komme hjem fra ferien med gode billeder. Gerne uden at rejse sig fra stolen, for her er der zoom, så det rækker og mere til. Kameraet er velbygget og let at bruge, med en god skærm, hvor man kan se de ekstreme nærbilleder i høj opløsning.\nFokusproblemer i tele\nLæs hele testen af Nikon Coolpix S9100 på Lyd & Bilde\nMasser af finesser og automatiske hjælpemidler, som faktisk giver gode billeder.\nTZ20 er en virkelig opgradering af forgængeren TZ10. Her finder vi gps-tagging af, hvor billederne er blevet taget, og man kan faktisk se stednavnet direkte i kameraet. Touchscreen kan bruges til at pege på motivet, som kameraet skal fokusere på, og ofte, hvis ikke altid, for at vælge i menuer og bladre i billeder. Har man ikke brug for gps, touchscreen og HD-optagelse, kan man spare op imod en tusindkroneseddel ved at købe lillebror TZ18 i stedet.\nSelvfølgelig er det fint med finesser, og det har TZ20 så rigeligt. Gps-tagging gør, at man ved, hvor billederne blev taget, og vil man eksperimentere med 3D, så klarer kameraet også det. Touchscreen er praktisk, men vi ville ønske, at den kunne bruges mere for at slippe for nogle af knapperne. Den avancerede automatik lykkes oftest med at tage rigtig gode billeder, og vi er godt tilfredse med billedkvaliteten under de fleste forhold.\nBilledstøj på høj ISO\nLæs hele testen af Panasonic Lumix TZ20 på Lyd & Bilde\nGode billeder er en ting, men svage specifikationer og ingen finesser gør, at det ikke rækker.\nCX5 er et seriøst kamera, som fokuserer på billedkvalitet mere end finesser og funktioner. Det føles velbygget, men specifikationerne ligger bag konkurrenternes. Både zoom og opløsning er dårligst i testen, og HD-opløsningen imponerer heller ikke. Desuden er vi ikke helt begejstrede for menubetjeningen. Til denne pris er det helt enkelt vanskeligt at se, at det kan måle sig med de andre kameraer, til trods for at billedkvaliteten er god.\nLæs hele testen af Ricoh CX5 på Lyd & Bilde.\nFor den, som foretrækker mobilkameraets enkelhed, er dette den smarte opgradering til bedre billeder.\nDette er helt klart ikke kameraet for den, som kan lide at fotografere, og som vil have kontrol over indstillingerne. I stedet er det et meget brugervenligt kamera for den, som er vant til mobilkameraet, men som vil have bedre optik. Det er bare at trykke på passende motivprogram eller automatik på skærmen, sigte og knipse. Sammenlignet med de andre kameraer mislykkes automatikken lidt vel ofte, men det er måske et kompromis, man må leve med.\nLæs hele testen af Samsung WB210 på Lyd & Bilde\nGod ydelse og fine billeder samt imponerende HD-optagelse er en god kombination.\nDet var på et hængende hår, at det ikke var Sony, som tog førstepladsen med dette meget gode kamera. Også her får man geotagging af billeder, så man kan se, hvor de er blevet taget, og 3D-billeder for den, som vil forsøge sig med det. Skærmen er udmærket, og det er hurtigt til både at starte og tage billeder. Brugervenligheden er noget dårligere end Panasonic, men billedkvaliteten er helt i samme klasse. Og er man ude efter at kunne filme full HD med udmærket resultat, er det nok dette kamera, man skal have.\nMiddelmådigt i dårlig lys\nLæl hele testen af Sony DSC-HX9V på Lyd & Bilde\nLÆS OGSÅ: Test: Rejsekameraer med superzoom


▷ Køb Rattan Hegn fra de bedste danske webshops – Klik her\nEr du på udkig efter rattan hegn? Vi anbefaler følgende webshops…\nDesignfund.dk er i dag imellem de førende netshops inden for boligartikler. Firmaets udvalg indeholder på den anden side af 4000 produkter fra flere mærker. Firmaets Trustpilot-bedømmelse på 8,9 ud af 10 manifesterer god kundetilfredshed. Scoren er baseret på 826 ratings, hvoraf 583 af dem er 5-stjernede. På Facebook er 12763 personer tilhængere af Designfund.dk, og herpå har forretningen modtaget 31 ratings med en middel rating på 4,2 af 5, som lige så vel er vældig beundringsværdig.\nDubuy.dk er pt. imellem de mest populære webshops inden for boligartikler. Netshoppens udvalg rummer omkring 18000 produkter fra flere brands. Netshoppens Trustpilot-rating på 8,7 af 10 bevidner stærk kundeloyalitet. Tallet er baseret på 2677 ratings, hvoraf 2129 af disse giver topkarakter. På Facebook er 15637 brugere fans af Dubuy.dk, og her har butikken modtaget 535 evalueringer med en middel score på 4,35 ud af 5, hvilket lige så vel er ret så godt.\nMoebelKompagniet.dk er pt. en af de største internet butikker inden for boligartikler. Virksomhedens udvalg udgøres af på den anden side af 1500 produkter fra diverse mærker. Webbutikkens Trustpilot-vurdering på 9 ud af 10 tilkendegiver stor kundeloyalitet. Tallet er baseret på 239 ratings, hvoraf 206 af dem er 5-stjernede. På Facebook er 9539 personer fans af MoebelKompagniet.dk, og her har webbutikken modtaget 109 anmeldelser med en middel vurdering på 4,9 af 5, som lige så vel er ualmindeligt overlegent.\nIllux.dk er aktuelt en af de mest populære internet handler der sælger boligartikler. Forretningens udvalg består af mere end 1000 varer fra en række mærker. Forhandlerens Trustpilot-score på 9,2 af 10 bevidner en høj grad af tilfredshed hos kunderne. Ratingen er baseret på 235 bedømmelser, hvoraf 194 af dem er 5-stjernede. På Facebook er 7513 personer tilhængere af Illux.dk, og her har forretningen modtaget 44 ratings med en middel bedømmelse på 4,7 ud af 5, hvilket lige så vel er ultra godt.\nWallstickerland.dk er aktuelt imellem de bedste e-handler inden for boligartikler. Firmaets sortiment favner opimod 500 produkter fra forskellige producenter. Netbutikkens Trustpilot-evaluering på 7,8 ud af 10 manifesterer god tilfredshed hos kunderne. Ratingen er baseret på 59 evalueringer, hvoraf 41 af disse giver topkarakter. På Facebook er 39170 personer tilhængere af Wallstickerland.dk, og herpå har de modtaget 32 evalueringer med en middel rating på 4,3 af 5, hvilket også er virkelig beundringsværdig.\nRattan Hegn handles hyppigt\nMange internet varehuse yder i øjeblikket et stort udvalg af leveringsmidler. En af de mest benyttede er for nærværende at få leveret til et udleveringssted, fordi du dermed nemt kan hente produkterne når der er tid til det. Fragtmetoden er jo rigtig fremkommelig, samt endda desuden den mest letkøbte metode til levering.\nDu kan på samme måde forsøge at bestille pakken til levering hjem til dig eller til din arbejdsplads. Muligheden viser sig som oftest en tak dyrere, men tillige rigtig simpel. Den mindst kostelige mulighed for fragt af rattan hegn kan ikke benægtes at være at hente ordren selv, men den løsning nødvendiggør at du opholder dig med kort afstand til rattan hegn online forretningens hjemsted.\nFragttiden kan i nogle tilfælde være yderst relevant om du absolut skal bruge produkterne med det samme, så i det øjemed er det ret aktuelt at man efterser den anslåede leveringsdato på den pågældende vare.\nFlere rattan hegn e-butikker i Danmark annoncerer levering efter en enkelt hverdag på massevis af produkter, men som ikke desto mindre nødvendiggør at ordren aflægges inden et bestemt tidspunkt, med det formål at de kan nå at få rattan hegn distribueret forinden logistikpersonalet holder fyraften.\nFlere e-handler i Danmark yder fri fragt, men for det meste kun ifald der aftages for et bestemt beløb. Desuden skal du gribe den prisbilligste leveringsmetode, som mange gange – uanset om man er ved Holstebro, Lillerød eller Struer – vil være at få fragtfirmaet til at levere bestillingen til et udleveringssted.\nDet er jo efterhånden i høj grad bekvemt for alle at vurdere prisniveauet på rattan hegn fra flere internet shops, og altså har massevis af e-forretninger været nødt til at tvinge udsalgspriserne på en række af deres varer – til drenge og piger, og ligeså til herrer og damer – eftertrykkeligt, og endda nogle gange garantere levering uden gebyr.\nDet kan dog imidlertid være profitabelt at sammenholde visse netshops efter rattan hegn tilbud før du shopper, så du er sikret at skaffe sig den mest betalelige pris.\nMan skal bare ikke glemme, at når en internet forhandler udlover rattan hegn til salg for en pris der anses for helt fantastisk attraktiv, så er det for det meste være et bevis på en uægte e-handler. Kortbetalinger er trods alt omfattet af Indsigelsesordningen, hvilket dækker dig overfor bedrageriske butikker på nettet.\nVi tilråder generelt køb med kort eller betalinger med mobilen. Som alternativ burde du drage fordel af en afbetalingsordning fra f.eks. ViaBill, når du ønsker at afbetale prisen senere.\nForinden folk køber rattan hegn hos en online virksomhed kunne man reelt gennemløbe forhandlerens handelsvilkår, men det er undertiden et tidskrævende projekt.\nEn anden løsning kan derfor være at kigge om internet firmaet er e-mærket medlem, eftersom det bør være en sikkerhed for at internet webshoppen efterfølger dansk lovgivning, og at butikken lejlighedsvis revideres af fagmænd der er meget fortrolige reglerne. Desuden tilbydes du mulighed for at blive assisteret, såfremt du oplever vanskeligheder i processen med dit indkøb.\nLigeledes anbefaler vi at kunden er vaks omkring de vigtigste vedtægter i forbindelse med transaktionen, eksempelvis den ombytningspolitik på rattan hegn internet virksomheden benytter. Her er det desuden afgørende, at man når som helst sikrer ens købsbekræftelse, så man når som helst kan dokumentere handlen, uanset om man er på gaveindkøb til en dreng eller pige.\nTrustpilot fremskaffer aldeles stabile løsninger til at bese en stor portion andre brugeres iagttagelser og på grund af dette er det smart, at du analyserer online forretningens rattan hegn kritik forinden du placerer din ordre.\nFacebook fremskaffer derudover flere fine metoder til at få et kig ind i e-butikkens kundetilfredshed. Her ses mange online webshops som giver kunderne mulighed for at nedfælde en evaluering af ordreforløbet, hvilket desuden må bruges til at få et indblik i tilfredsheden hos kunderne.\nDette website er annoncefinansieret. Vi har samarbejder med utallige e-forretninger og markedsfører firmaernes produkter, og tager kommission når en af de besøgende på vores hjemmeside laver en handel.\nVejledning omkring rattan hegn og online butikker vedligeholdes tit, men vi tager forbehold for justeringer der måtte være udført efter at vi sidste gang opdaterede sidens informationer.


Voyager er tæt på kanten\nTo meget ensomme fartøjer, Voyager 1 og 2, fejrer 25 års jubilæum denne sommer. I 1977 blev de to sonder sendt afsted mod det alleryderste af solsystemet. Efter en ubeskrivelig smuk rejse, der har ført dem forbi Saturn, Jupiter og Uranus er de to fartøjer nu henholdsvis 10 og 13 mia km fra Jorden...\nHvor meget er nok? 22. JUNI  I New York havde fagforeningerne så stor magt, at de gennemtvang helt irrelevante uddannelseskrav for at forhindre konkurrence. Skraldemænd skulle således have studentereksamen...\nSolene bliver skabt af iskrystaller\nNy forskning tyder overraskende på, at universets glohede sole fødes af iskrystaller og støv i enorme gasskyer\nDen ufri friskole\nSeksualundervisning eksisterede ikke, og det var nærmest et tabu at undervise i solsystemet, fordi det var Allahs værk.  En lærers oplevelser fra en friskole på Nørrebro\nStuur, større, størst\nDet polerede, canadiske verdenscirkus er nyt cirkus i sin mindst umiddelbare form\nIldkuglen der sladrer\nMeteoritten, som faldt ned i Tagish Lake i Canada den 18. Januar i år, er blevet analyseret i en artikel i fagbladet Science. Mange forskere står nu i kø for at se på stenen, fordi den ifølge forskerne repræsenterer en hel ny klasse af sten, der ikke er blevet dannet ved stærk opvarmning, og derfor måske udgør selve det materiale, som vores sol og planeter er blevet dannet ud fra...